hotchpotch/miracl-hf-unified huggingface dataset:
পক প্রণালী
পক প্রণালী (তামিল ভাষায়: பாக்கு நீரிணை ; ইংরেজি ভাষায়: Palk Strait) ভারতীয় রাজ্য তামিলনাড়ু ও দ্বীপরাষ্ট্র শ্রীলঙ্কার মধ্যবর্তী একটি সামুদ্রিক প্রণালী। এটি উত্তরপূর্বে অবস্থিত বঙ্গোপসাগর ও দক্ষিণে অবস্থিত মান্নার উপসাগরকে একসঙ্গে যুক্ত করেছে। প্রণালীটি ৬৪-১৩৭ কিলোমিটার (৪০-৮৫ মাইল ) প্রশস্ত। বেশ কয়েকটি নদী এই প্রণালীতে পতিত হয়েছে; এদের মধ্যে তামিলনাড়ুর ভাইগাই নদী উল্লেখযোগ্য। ব্রিটিশ ভারতের মাদ্রাজ প্রেসিডেন্সির গভর্নর (১৭৫৫-১৭৬৩) রবার্ট পকের নামে এই প্রণালীর নামকরণ করা হয়েছে।
অগভীর সমুদ্র ও ডুবোপাহাড়গুলি এই প্রণালীতে জাহাজ চলাচলের ক্ষেত্রে বিশেষ অসুবিধাজনক। যদিও শতাব্দীর পর শতাব্দী জেলেদের নৌকা ও ছোটো ছোটো উপকূলীয় বাণিজ্যতরী অনায়াসেই এই প্রণালী দিয়ে যাতায়াত করে এসেছে, বড় বড় জাহাজগুলি আসা-যাওয়া করেছে শ্রীলঙ্কা ঘুরেই। ১৮৬০ সালে ভারতের ব্রিটিশ সরকার প্রথম এই প্রণালী বরাবর একটি শিপিং ক্যানাল বা জাহাজপথ নির্মাণের প্রস্তাব রাখে। সেই থেকে বর্তমান কাল পর্যন্ত একাধিক কমিশন এই প্রস্তাবটি বিবেচনা করে দেখেছেন। ২০০৪ সালে তামিলনাড়ু সরকার সেতুসমুদ্রম জাহাজপথ প্রকল্প বা সেতুসমদ্রম শিপিং ক্যানাল প্রজেক্ট নামে যে পর্যবেক্ষণটি চালিয়েছেন তা মূলত এই প্রকল্পের পরিবেশগত প্রভাব ও প্রকৌশল সম্ভাবনার দিকটি খতিয়ে দেখেছে।
ইংলিশ চ্যানেলের মতো পক প্রণালীও লং-ডিস্টেন্‌স সুইমিং বা দূরপাল্লার সাঁতারে একটি চ্যালেঞ্জ হিসেবে গৃহীত হয়ে থাকে।
এই প্রণালীর দক্ষিণ দিকে ছড়িয়ে আছে নিচু দ্বীপের একটি সারি এবং অসংখ্য ডুবোপাহাড় ও মগ্ন চড়া। এগুলিকে একত্রে বলা হয় অ্যাডামস ব্রিজ। ভারতীয় ভাষায় এর প্রকৃত নাম রামসেতু। এই দ্বীপের সারিটি তামিলনাড়ুর রামেশ্বরমের ধনুষ্কোডি ও শ্রীলঙ্কার মান্নারের তালাইমান্নারের মধ্যে প্রসারিত। রামেশ্বরম দ্বীপটি ভারতের মূল ভূখণ্ডের সঙ্গে পাম্বান সেতু দ্বারা যুক্ত।
সংস্কৃত ভাষায় রচিত সহস্রাব্দ-প্রাচীন ভারতীয় মহাকাব্য তথা অন্যতম গুরুত্বপূর্ণ হিন্দু শাস্ত্রগ্রন্থ রামায়ণের বর্ণনা অনুসারে, রাম বানরসেনার সহায়তায় লঙ্কার রাক্ষসরাজ রাবণের প্রাসাদে বন্দিনী সীতাকে উদ্ধার করার জন্য সমুদ্রের উপর একটি পাথরের সেতু নির্মাণ করেছিলেন। সেই কারণে বর্তমানে এই জাতীয় জাহাজপথ নির্মাণের বিরোধিতায় শুরু হয়েছে রাম কর্মভূমি আন্দোলন। আন্দোলনকারীরা নাসার একটি উপগ্রহ চিত্রের সাহায্যে প্রমাণ করতে চাইছেন, সেই রামসেতুর ভগ্নাংশ এখনও বিদ্যমান।
অ্যাডামস ব্রিজ বা অ্যাডামের সেতু কথাটি রামসেতুর অনেক পরে চালু হয়। এটি এমন একটি উপকথা থেকে উৎসারিত হয়েছে, যেখানে দক্ষিণ ভারত বা শ্রীলঙ্কা বর্ণিত হয়েছে বাইবেলকথিত পার্থিব প্যারাডাইস বা স্বর্গোদ্যান বলে। এই উপকথা অনুসারে অ্যাডাম যখন স্বর্গ থেকে বিতাড়িত হন, তখন অ্যাডামস ব্রিজ নির্মিত হয়।
কসমস
কসমস বৈজ্ঞানিক নাম "Cosmos bipinnatus", সাধারণত এটিকে কসমস বা মেক্সিকান এষ্টার বলে ডাকা হয়। এটি একটি মাঝারি আকৃতির herbaceous উদ্ভিদ।
এটি সাধারণত ২ থেকে ৪ ফুট উচ্চতা বিশিষ্ট হয়। গোলাপী, সাদা, বেগুনী রং এর হয়ে থাকে। পাতার কিনারাগুলি খাজকাটা থাকে। লম্বা ডাটা, এক বা একাধিক ফুল হয়।
এটি অঙ্কুরোদগমে ৭ থেকে ১০ দিন সময় লাগে এবং তাপমাত্র ২৪°C এবং এটি ফুল দেওয়া শুরু করে ৬০ থেকে ৯০ দিমের মধ্যে। এর উপযুক্ত মাটির pH ৬.০ থেকে ৮.৫ হলে ভাল হয়। পূর্ণ সূর্যালোকে এবং কিঞ্চিত ছায়াযুক্ত জায়গায়ও জন্মায়। 
এর সৌন্দর্যে প্রজাপতি ও কীটপতঙ্গকে সহজেই আকৃষ্ট হয়।
আরেকটি প্রজাতি হলো বর্ষাতি কসমস এর বৈজ্ঞানিক নাম Cosmos sulphureus।
রুদ্রপলাশ
রুদ্রপলাশ (বৈজ্ঞানিক নাম: "Spathodea campanulata") () হচ্ছে বিগ্নোনিয়াসি পরিবারের একটি উদ্ভিদ। নাম রুদ্রপলাশ হলেও এটি আমাদের পরিচিত পলাশ ফুল নয়। অন্যাণ্য স্থানীয় নামের মধ্যে Fountaintree, Rugtoora ইত্যাদি উল্লেখযোগ্য। রুদ্রপলাশ নামটি দ্বিজেন শর্মার দেয়া।
এর বীজ দেখতে অনেকটা স্বচ্ছ কাগজের মধ্যে আটকানো একটি হার্ট বা হৃদয় বলে মনে হয়। নৌকা আকৃতির সিডপডের খোলের ভেতর থাকে বীজগুলো। একটা সিডপডে ৫০০ র মতো বীজ হয়। বীজগুলো হালকা হবার কারণে অনেক দূর পর্যন্ত উড়ে যেতে পারে। সেখান থেকে নতুন গাছের জন্ম হয়। তবে কোনো কারণে এই গাছের বৃদ্ধি ব্যাহত হলে ‘সাকার রুট’ থেকে ফের নতুন গাছ জন্ম নেয়।
বাংলাদেশে রমনা পার্ক ও বলধা গার্ডেনে এই গাছ রয়েছে। এছাড়াও দেশের নানা প্রান্তে এদের কদাচিৎ দেখতে পাওয়া যায়।
দোলনচাঁপা
দোলনচাঁপা এক প্রকার ফুল। দোলনচাঁপা গাছের বৈজ্ঞানিক নাম "Hedychium coronarium"; এটি Zingiberaceae পরিবারের অন্তর্ভুক্ত। এর অন্যান্য নামের মধ্যে Butterfly Ginger Lily, White Ginger Lily, Dolan Champa ইত্যাদি উল্লেখযোগ্য। এর আদি নিবাস নেপাল ও ভারতের হিমালয় অঞ্চল।
এটি কিউবার জাতীয় ফুল। এটি ব্রাজিলে প্রথম নেয়া হয় ক্রীতদাস যুগে; যেখানে ক্রীতদাসেরা দোলনচাঁপা গাছের পাতাকে তোষকের মত ব্যবহার করতো। বর্তমানে ব্রাজিলে এর ব্যাপকতার কারণে একে রাক্ষুসে আগাছা হিসেবে অভিহত করা হয়। হাওয়াই অঞ্চলেও একে আগাছা গণ্য করা হয়। স্পেনীয় উপনিবেশ আমলে নারীরা এই ফুলের মধ্যে গোপন বার্তা লুকিয়ে আদান প্রদান করতো।
দোলনচাঁপা গাছ আদার মতো রাইজোম বা কন্দ থেকে গজায়। উচ্চতায় এটি ১ থেকে ২ মিটার হয়ে থাকে। এর পাতা বল্লমাকৃতির এবং অগ্রভাগ সূঁচালো। পাতার আকার ২০-৬১ সেমি লম্বা এবং ৫-১৩ সেমি চওড়া। গ্রীষ্ম থেকে শরৎকাল পর্যন্ত এতে গুচ্ছফুল আসে, উজ্জ্বল সাদা বর্ণের ফুল ফোটে সন্ধ্যায়। ফুলে হালকা মিষ্টি সুবাস আছে। ফুলের গুচ্ছ ১৫-৩০ সেমি লম্বা হয়। চার পাপড়ি বিশিষ্ট প্রতিটি সাদা ফুল দেখতে অনেকটা প্রজাপতির মতো; তাই একে ইংরেজিতে "বাটারফ্লাই জিঞ্জার লিলি" ("butterfly ginger lily") বলা হয়। ফুল ঝরে গিয়ে বীজাধার উন্মুক্ত হয়; যাতে উজ্জ্বল লাল রঙের অনেকগুলো বীজ থাকে।
এটি আদিতে ভারতবর্ষের ফুল হলেও দুনিয়ার বহু জায়গায় বিস্তার লাভ করেছে, যেমন- ফ্লোরিডা, ক্যারিবিয়ান অঞ্চল, গল্ফ কোস্টসহ দুনিয়ার সমগ্র ক্রান্তীয় উপক্রান্তীয় অঞ্চল। এটি ইউরোপ ও উত্তর আমেরিকার অল্প ঠাণ্ডা অঞ্চলেও জন্মে; তবে শীতকালে মরে যায় এবং গ্রীষ্মে আবার গজিয়ে ওঠে।
শারঙ্গ
শারঙ্গ বা ফাল্গুনীমঞ্জরী (), (বৈজ্ঞানিক নাম: "Gliricidia sepium") হচ্ছে Fabaceae পরিবারের একটি উদ্ভিদ। মেক্সিকো কিংবা ফিলিপাইন হতে কেউ একে নিয়ে এসেছে বাংলার বুকে। বাংলাদেশের মধুপুর এলাকায় একে বাগানের বেড়া হিসেবে ব্যবহার হয়। মাটিতে ডাল পুতে দিলেই জন্মায়। কোন যত্ন আদ্দির দরকার হয় না। বছর জুড়ে গাঢ় সবুজে মোড়া থাকলেও মার্চের শুরুতে থোকা থোকা গোলাপি ফুলে ভরে যায়। নিস্পত্র ডালপালা জুড়ে জোড়া জোড়া ফুল ফোটে। সাথে ভ্রমর, মৌমাছির বিপুল আনাগোনা থাকে। ফুল থাকে মার্চের প্রায় শেষ পর্যন্ত।
উষ্ণমণ্ডলীয় এবং উপউষ্ণমণ্ডলীয় বিভিন্ন দেশে এটির নানা রকমের ব্যবহার আছে যেমন পশুখাদ্য, ভেষজ ওষুধ, ঘরের খুঁটি, শস্য-লতার বাউনি সবুজ সার এবং ইঁদুর মারা বিষ হিসেবে এর ব্যবহার আছে।
আগ্নেয়গিরির ছাই মেশানো মাটিতে এই গাছ বেশ বিস্তার লাভ করে, পেরুর অম্ল প্রধাণ মাটিতে একে জন্মাতে দেখা যায় এবং চুনাপাথর সমৃদ্ধ ক্ষারীয় মাটিতেও জন্মায়। আবার অস্ট্রেলিয়ার ক্যালসিয়াম-স্বল্প মাটিতেও বেশ জন্মাতে পারে। শুধু ইন্দোনেশিয়াতে অতিরিক্ত আলুমিনাম মিশ্রিত মাটিতে এটা ভালোমতো জন্মায় না, জন্মালেও ফুল-ফল ঠিকমত হয় না। ভারতে প্রচুর গাছ রয়েছে, বাংলাদেশেও এই গাছ ভালোই জন্মাতে পারে, এর জন্যে দরকার পরিকল্পনা এবং উদ্ভিদ বিজ্ঞানীদের সামান্য গবেষণা।
বনজাঈ
বনজাঈ বাঙলার একটি ফুলের নাম। বৈজ্ঞানিক নাম "Volkameria inermis"। এটি Verbenaceae পরিবারের একটি উদ্ভিদ। অন্যান্য স্থানীয় নামের মধ্যে রয়েছে Glory Bower, Indian privet, Seaside clerodendrum, Wild Jasmine, Sorcerers Bush ।
নীলমনি লতা
বাংলায় নীলমনি লতাএকটি ফুলের নাম, বৈজ্ঞানিক নাম Petrea volubilis এটি Verbenaceae পরিবারের একটি উদ্ভিদ। অন্যান্য স্থানীয় নামের মধ্যে Purple Wreath, Queen's Wreath, Sandpaper Vine Nilmani lata উল্লেখযোগ্য।
অনন্ত লতা
অনন্ত লতা (), ("Antigonon leptopus") হচ্ছে Polygonaceae পরিবারের একটি উদ্ভিদ। এটি মেক্সিকোর স্থানীয় প্রজাতি। অনন্ত লতার আরেক নাম প্রেম লতা। এই লতা শাদা রঙেরও হয়। অনন্ত লতার বীজ পানিতে ভেসে অনেকদূরে বাহিত হতে পারে।
ভারতের জাতীয় দিবস
ভারতের জাতীয় দিবস তিনটি। এগুলি হল -
এছাড়াও অনেকগুলি সরকারি ছুটিও দেশে প্রবর্তিত রয়েছে।
নীতিবাক্য
নীতিবাক্য বা মটো একটি বাক্যবন্ধ যা সাধারণভাবে কোনও সামাজিক সংগঠন বা সংস্থার সাধারণ উদ্দেশ্যটি বর্ণনা করে। বিভিন্ন দেশের সরকার স্থানীয় ভাষায় নীতিবাক্য রচনা করেন। নীতিবাক্য সাধারণত লিখিত রূপে হয়ে থাকে এবং তা স্লোগানের মত মৌখিক রূপেও প্রকাশ করা যেতে পারে। এটি কোন দীর্ঘ সামাজিক প্রথা বা গুরুত্বপূর্ণ ঘটনা, যেমন গৃহযুদ্ধ বা বিপ্লব থেকে উদ্ভূত হতে পারে। নীতিবাক্য যে কোনও ভাষায় হতে পারে, তবে পশ্চিম বিশ্বে লাতিন ভাষা সর্বাধিক ব্যবহৃত হয়।
যাত্রা
যাত্রা ভারতীয় রাজ্য পশ্চিমবঙ্গ ও বাংলাদেশের একটি জনপ্রিয় লোকনাট্য ধারা। এগুলি প্রধানত চারঘণ্টাব্যাপী বিপুল আয়োজনের বিনোদন। উচ্চ শব্দ ও চড়া আলোর ব্যবহার এবং দৈত্যাকার মঞ্চে নাটকীয় উপস্থাপনা যাত্রার বৈশিষ্ট্য। অতিনাটকীয় ভাবভঙ্গি ও আবৃত্তির মাধ্যমে প্রায়ই যাত্রার উপস্থাপনা করা হয়ে থাকে। সম্প্রতি যাত্রার উন্নতিকল্পে পশ্চিমবঙ্গ সরকার কলকাতার বাগবাজারে স্থাপন করেছেন পশ্চিমবঙ্গ যাত্রা আকাদেমি ও ফণিভূষণ বিদ্যাবিনোদ যাত্রামঞ্চ।
এস্থার দুফ্লো
এস্থার দুফ্লো () (জন্ম ১৯৭২, প্যারিস, ফ্রান্স) একজন ফরাসি অর্থনীতিবিদ। তিনি বর্তমানে ম্যাসাচুসেট্‌স ইনস্টিটিউট অফ টেকনোলজিতে দারিদ্র্য বিমোচন ও উন্নয়ন অর্থনীতিতে অধ্যাপক। আবদুল লতিফ জামিল প্রভার্টি একশন এইড-এর প্রতিষ্ঠাতা এবং পরিচালক।
দুফ্লো স্নাতক পর্যায়ে ফ্রান্সের একোল নর্মাল সুপেরিয়রে পড়াশোনা করেন। সেখানে তিনি প্রথমে ইতিহাস পড়া শুরু করেন ও পরে ফরাসি অর্থনীতিবিদ তোমা পিকেতির উপদেশে অর্থনীতিতে মনোযোগ দেন এবং উভয় বিষয়েই ১৯৯৪ সালে স্নাতকোত্তর ডিগ্রী অর্জন করেন। ১৯৯৯ সালে তিনি ম্যাসাচুসেটস ইন্সটিটিউট অভ টেকনোলজি থেকে অর্থশাস্ত্রে পিএইচডি ডিগ্রী লাভ করেন এবং সাথে সাথেই বিশ্ববিদ্যালয়টির অর্থনীতি বিভাগে যোগ দেন। তাঁর পিএইচডি অভিসন্দর্ভের শিরোনাম ছিল "Three Essays in Empirical Development Economics"। ২০০২ সালে মাত্র ২৯ বছর বয়সে তিনি সহযোগী অধ্যাপক পদে টেনিউরসহ উন্নীত হন। তিনি এমআইটি-র টেনিউরপ্রাপ্ত ফ্যাকাল্টিদের মধ্যে সর্বকনিষ্ঠদের একজন। এছাড়া তিনি কোলেজ দ্য ফ্রঁসের "Savoirs contre pauvreté" ("দারিদ্র্যের বিরুদ্ধে জ্ঞান") আন্তর্জাতিক চেয়ার।
দুফ্লোর গবেষণার মূল বিষয় উন্নয়ন অর্থনীতি, যেখানে তিনি স্বাস্থ্য, শিক্ষা, জেন্ডার, রাজনীতি ও ঋণগ্রহণের ব্যবস্থার উপর জোর দিয়েছেন। তিনি এমআইটিতে অভিজিৎ ব্যানার্জির সাথে পভার্টি অ্যাকশন ল্যাবের সহ-পরিচালক। তিনি অর্থশাস্ত্রে কার্য-কারণ সম্পর্ক প্রতিষ্ঠার ক্ষেত্রে মাঠ পরীক্ষাকে একটি গুরুত্বপূর্ণ পদ্ধতি হিসেবে প্রতিষ্ঠায় অগ্রণী ভূমিকা রেখেছেন।
দুফ্লো তাঁর গবেষণার জন্য ২০০৩ সালে মার্কিন অর্থনৈতিক অ্যাসোসিয়েশনের কাছ থেকে ইলেইন বেনেট পুরস্কার লাভ করেন। পুরস্কারটি চল্লিশ বছরের কম বয়সের প্রতিভাবান মহিলা অর্থনীতিবিদদের দেওয়া হয়ে থাকে। ২০০৫ সালে ফ্রান্সের পত্রিকা ল্য মোঁদ তাঁকে "সেরা তরুণ ফরাসি অর্থনীতিবিদ" পুরস্কার প্রদান করে।
বহুভাষী এস্থার দুফ্লো (তিনি ফরাসি, ইংরেজি, রুশ ও জার্মান ভাষায় কথা বলতে পারেন) "অ্যামেরিকান ইকোনমিক জার্নাল:অ্যাপ্লায়েড ইকোনমিক্‌স" গবেষণা পত্রিকার সহ-প্রতিষ্ঠাতা সম্পাদক এবং "রিভিউ অভ ইকোনমিক্‌স অ্যান্ড স্ট্যাটিস্টিক্‌স" গবেষণা পত্রিকার সহসম্পাদক। এছাড়া তিনি ফরাসি পত্রিকা লিবেরাসিওঁতে নিয়মিত মাসিক কলাম লিখে থাকেন।
২০০৮ সালের মে মাসে মার্কিন ম্যাগাজিন "ফরেন পলিসি" তাঁকে বর্তমান বিশ্বের সেরা ১০০ বুদ্ধিজীবীর একজন হিসেবে নির্বাচিত করে।
কোলেজ দ্য ফ্রঁস
কোলেজ দ্য ফ্রঁস () ফ্রান্সের রাজধানী প্যারিসে অবস্থিত একটি উচ্চশিক্ষা ও গবেষণা প্রতিষ্ঠান। এটি প্যারিসের ৫ম আরোঁদিস্‌ম বা লাতিন পাড়ায়, সরবন বিশ্ববিদ্যালয়ের ঐতিহাসিক ক্যাম্পাসের ঠিক বিপরীতে, রু সাঁ-জাক ও রু দেজেকোলের মিলনস্থলে অবস্থিত।
প্রতিষ্ঠানটি ১৫৩০ সালে ফ্রান্সের রাজা ১ম ফ্রান্সিসের অনুরোধে প্রতিষ্ঠা করা হয়। এটিকে কোলেজ দ্য সরবন-এর একটি বিকল্প হিসেবে গড়ে তোলা হয়। এখানে হিব্রু ভাষা, প্রাচীন গ্রিক ভাষা এবং গণিত শেখানো হত। শুরুতে এটি কোলেজ রইয়াল নামে পরিচিত ছিল। পরে এর নাম হয় কোলেজ দে ত্রোয়া লঁগ, কোলেজ নাসিওনাল, কোলেজ আঁপেরিয়াল এবং সর্বশেষে ১৮৭০ সালে এর নাম হয় কোলেজ দ্য ফ্রঁস।
প্রতিষ্ঠানটির একটি অদ্বিতীয় বৈশিষ্ট্য হল এখানে যে কেউ বিনামূল্যে ক্লাস করতে পারে, যদিও কিছু উচ্চস্তরের কোর্স সাধারণ জনগণের জন্য উন্মুক্ত নয়। কোলেজ দ্য ফ্রঁসে কেবল সেইসব অধ্যাপকদের নির্বাচন করা হয়, যারা বর্তমানে তাঁদের ক্ষেত্রের শীর্ষ গবেষক বা অবদানকারী। বিজ্ঞান ও কলার বিভিন্ন ক্ষেত্র থেকে তাদের বাছাই করা হয়।
কোলেজ থেকে কোন ডিগ্রী প্রদান করা হয় না। কিন্তু এখানে বেশ কিছু গবেষণাগার এবং ইউরোপের অন্যতম সেরা গবেষণা গ্রন্থাগার অবস্থিত। গ্রন্থাগারে ইতিহাস, কলা, সামাজিক বিজ্ঞান, রসায়ন, পদার্থবিজ্ঞান, ইত্যাদির উপর বিপুল সংখ্যক দুর্লভ বই আছে।
হানোফার
হানোফার () উত্তর জার্মানির নিডারজাখসেন অঙ্গরাজ্যের রাজধানী শহর। এই শহরে প্রায় ৫ লক্ষ লোকের বাস। প্রাক্তন জার্মান চ্যান্সেলর বা কান্‌ৎসলার গেরহার্ড শ্রোডার হানোফার শহরের বাসিন্দা ছিলেন; তিনিই এখানকার সবচেয়ে বিখ্যাত ব্যক্তিত্ব।
হানোফার থেকে মাত্র ৩০ মাইল দক্ষিণ-পশ্চিমে হামেল্‌ন (ইংরেজি উচ্চারণে হ্যামেলিন) শহর অবস্থিত। শহরটি হ্যামেলিনের বাঁশিওয়ালার রূপকথার জন্য সুপরিচিত। বিখ্যাত রক ব্যান্ড স্কর্পিয়ন্‌স হানোফারের স্থানীয় ব্যান্ড। হানোফারের স্থানীয় ফুটবল ক্লাবের নাম হানোফার ৯৬।
মার্কিন যুক্তরাষ্ট্রের তিনটি শহরের নাম হ্যানোভার, যা জার্মানির হানোফার শহরের নাম থেকে এসেছে। এগুলি মিনেসোটা, নিউ হ্যাম্পশায়ার এবং পেনসিলভেনিয়া রাজ্যে অবস্থিত।
২০০০ সালে হানোফারে এক্সপো ২০০০ নামের বিশ্বমেলার আয়োজন হয়েছিল।
স্থান-নাম তত্ত্ব
স্থান-নাম তত্ত্ব () স্থানের নামসমূহের বৈজ্ঞানিক গবেষণা, যেখানে স্থানের নামের উৎস, অর্থ, ব্যবহার ও শ্রেণীকরণ আলোচিত হয়। স্থান-নাম তত্ত্ব আবার নামতত্ত্ব (Onomastics) নামক বৃহত্তর জ্ঞানের শাখার অন্তর্ভুক্ত।
স্থান-নাম (Toponym) বলতে কোন লোকালয়, অঞ্চল বা ভূ-পৃষ্ঠের অন্য কোন অংশের (প্রাকৃতিক অংশ, যেমন- নদীর নাম, কিংবা মনুষ্যনির্মিত অংশ, যেমন- শহরের নাম) নামকে বোঝায়। প্রাচীন ও ঐতিহ্যবাহী স্থান-নামগুলি কোন অঞ্চলের পেছনের মনুষ্য ইতিহাসের স্বাক্ষর বহন করে।
এস এম শাহনূর তাঁর নামকরণের ইতিকথায় বাংলাদেশের বেশ কিছু স্থানের বর্তমান ও পুরাতন নাম উল্লেখ করেছেনঃ
বাঙ্গালা/ সুবে বাঙ্গালা/ বাংলা/ পূর্ব বাংলা/ পূর্ব পাকিস্তান
এস এম শাহনূর প্রণীত নামকরণের ইতিকথা।
প্রকাশকালঃ ২০১০ইংরেজি।
বলয়গ্রাস
বলয়গ্রাস বিশিষ্ট লেখিকা আশাপূর্ণা দেবী রচিত একটি উপন্যাস। প্রকাশকাল ১৯৪৯ সাল (বাংলা ১৩৫৬ সন)। প্রকাশক মিত্র ও ঘোষ পাবলিশার্স প্রাইভেট লিমিটেড। একটি আজন্ম-অবহেলিত শিশুকন্যার শৈশব থেকে যৌবনে উত্তরণই এই উপন্যাসের উপজীব্য। লেখিকার চতুর্থ প্রকাশিত বয়স্কপাঠ্য উপন্যাস এটি। "বলয়গ্রাস" নামেই অনূদিত হয়েছে হিন্দিতে। বাংলাতে চলচ্চিত্রায়িতও হয়েছে। পরে সংকলিত হয় আশাপূর্ণা দেবী রচনাবলী প্রথম খণ্ডেও।
"বলয়গ্রাস" উপন্যাসটির কাহিনি আবর্তিত হচ্ছে টুনি নামের একটি শিশুকন্যাকে কেন্দ্র করে। ধনী বিধবা মহালক্ষ্মীর একমাত্র কন্যা মণিমালার কুমারীকালের মেয়ে সে। সেই অপবাদ ঢাকতে মহালক্ষ্মী তাকে নিজের বিধবা ‘ভাইঝি’ তরুবালার কন্যা পরিচয়ে আশ্রয় দেন। কিন্তু যত বড়ো হয় টুনি, মায়ের চেহারা আদলটি তার চেহারাতেও ফুটে ওঠে। সেটা ঢাকতে না পেরে মহালক্ষ্মী আরও বিব্রত হতে থাকেন। এদিকে অবহেলায় অতিষ্ঠ হয়ে বালিকা টুনি একদিন গৃহত্যাগ করে। নানা ঘাত-প্রতিঘাতের পর তার ঠাঁই হয় বিভাবতী দেবীর অনাথ আশ্রমে। ততদিনে সে যুবতী। ঘটনাচক্রে এই আশ্রমের আর্থিক সাহায্যদাতা জ্যোতিপ্রকাশ, টুনির জন্মদাতা। টুনির গৃহত্যাগের অব্যবহিত পরেই তিনি ফিরে এসেছিলেন পূর্বকৃত অপরাধের প্রায়শ্চিত্ত করার জন্য। মহালক্ষ্মীর নির্দেশ অমান্য করেই মণিমালা তাঁকে বিবাহ করেন। কিন্তু টুনির অন্তর্ধান তাঁদের সুখের বিবাহিত জীবনে একটি বিরাট কালো ছায়া হয়ে দাঁড়ায়। শেষে একদিন অনাথ আশ্রমে টুনিকে দেখে চিনতে পারেন মণিমালা। কিন্তু অপমানাহতা, আজন্ম-লাঞ্ছিতা টুনি তাঁকে চিনতে পেরেও চিনতে অস্বীকার করে। উপন্যাস শেষ হয় তার রূঢ় প্রত্যাখানে - “বারবার বলছি আমি লীলা।... টুনি কে? টুনিকে চিনি না আমি।”
অধ্যাপক পবিত্র সরকার এই উপন্যাসটি সম্পর্কে লিখেছেন,
পশ্চিমবঙ্গ পর্যটন উন্নয়ন নিগম
পশ্চিমবঙ্গ পর্যটন উন্নয়ন নিগম হল পশ্চিমবঙ্গ সরকারের অধীনস্থ একটি সংস্থা ৷ পশ্চিমবঙ্গে পর্যটন শিল্পের বিকাশ ও পর্যটকদের নানা সাহায্যের জন্য পশ্চিমবঙ্গ সরকার এটি স্থাপন করেন ৷ এই সংস্থার প্রধান কার্যালয় কলকাতায় অবস্থিত ৷পশ্চিমবঙ্গ পর্যটন উন্নয়ন নিগমের সরকারি ওয়েবসাইট
ইয়েভগেনি রোশাল
ইয়েভগেনি রোশাল () (জন্ম ১০ই মার্চ, ১৯৭২, চেলিয়াবিন্‌স্ক, রাশিয়া) একজন রুশ সফটওয়্যার প্রকৌশলী। তিনি মূলত নিচের সফটওয়্যারগুলির নির্মাতা হিসেবে বিখ্যাত:
রোশাল রাশিয়ার দক্ষিণ উরাল সরকারি বিশ্ববিদ্যালয়ের ইলেকট্রনিক্‌স বিভাগ থেকে স্নাতক ডিগ্রী লাভ করেন।
ওয়াইয়ার্ড (ম্যাগাজিন)
ওয়াইয়ার্ড () একটি সম্পূর্ণ রঙিন মার্কিন ম্যাগাজিন যাতে সংস্কৃতি, অর্থনীতি ও রাজনীতির উপর প্রযুক্তির প্রভাব আলোচিত হয়। ম্যাগাজিনটি ১৯৯৩ সাল থেকে প্রকাশিত হচ্ছে। মার্কিন যুক্তরাষ্ট্রের ক্যালিফোর্নিয়া অঙ্গরাজ্যের সান ফ্রান্সিস্কো শহর-ভিত্তিক কন্ডে নাস্ট পাবলিকেশনস ম্যাগাজিনটির মালিক।
ধীরেন্দ্রনাথ গঙ্গোপাধ্যায়
ধীরেন্দ্রনাথ গাঙ্গুলী (২৬ মার্চ ১৮৯৩—১৮ নভেম্বর ১৯৭৮), ধীরেন গাঙ্গুলী বা ডি জি নামেও পরিচিত, ছিলেন দাদাসাহেব ফালকে পুরস্কার এবং পদ্মভূষণ সম্মানপ্রাপ্ত এক চলচ্চিত্র প্রযোজক, নির্দেশক, অভিনেতা আর সর্বোপরি বাংলা চলচ্চিত্র জগতের ইতিহাসে এক উজ্জ্বল নক্ষত্র। তিনি একাধিক চলচ্চিত্র নির্মাণকারী সংস্থা স্থাপন করেছিলেন, যথা 'ইন্দো ব্রিটিশ ফিল্ম কোম্পানী', 'ব্রিটিশ ডমিনিয়ন ফিল্মস', 'লোটাস ফিল্ম কোম্পানী' ইত্যাদি। পরবর্তীকালে তিনি নিউ থিয়েটার্সে যোগদান করেছিলেন। তিনি হাস্যরসাত্মক অনেক ছবির প্রযোজনা করেছিলেন। তিনি জন্মগ্রহণ করেন কলকাতা শহরে আর শেষনিশ্বাস ত্যাগ করেন এই শহরেই।
ডি জি শান্তিনিকেতনের ছাত্র ছিলেন। তিনি রবীন্দ্রনাথ ঠাকুরের এক দুঃসম্পর্কের আত্মীয়াকে বিবাহ করেন। তিনি হায়দ্রাবাদের 'স্টেট আর্ট স্কুল'-এর প্রধানশিক্ষক ছিলেন। মেক-আপ-এর কাজে তাঁর দক্ষতা ছিল প্রসিদ্ধ, যার প্রমাণ পাওয়া যায় তাঁর লেখা বই "ভাবকী অভিব্যক্তি"-তেও (১৯১৫)। এ বিষয়ে ব্রিটিশ ভারতে এবং পরে স্বাধীন ভারতে গোয়েন্দা সংস্থা সি আই ডি'র অফিসারদের প্রশিক্ষণ দিয়েছিলেন।
ডি জি'র ফোটোগ্রাফির বই তাঁকে জামশেদজি ফ্রেমজি ম্যাডানের সান্নিধ্যে নিয়ে আসে; ম্যাডান এরপর ডি জ়ি'র তৈরি চলচ্চিত্র প্রযোজনা করতে রাজি হন। ডি জি আর ম্যাডান থিয়েটার্সের ম্যানেজার নীতীশ লাহিড়ী একসাথে ১৯১৮ সালে ইন্দো ব্রিটিশ ফিল্ম কোম্পানী শুরু করেন, যেটা ছিল বাঙ্গালী মালিকানার প্রথম ফিল্ম প্রোডাক্‌শন কোম্পানী। ১৯২১ সালে এই কোম্পানীর তৈরি প্রথম ছবি "বিলাতফেরত" ("The England Returned") মুক্তি পায়। নীতীশ লাহিড়ীর পরিচালনায় নির্মিত এই হাস্যরসাত্মক নির্বাক ছবি বাণিজ্যিক সাফল্য অর্জন করে। ১৯২২ সালে এঁদের আরও দুটি ছবি মুক্তি পায়—"যশোদানন্দন" আর "সাধু অউর শয়তান"।
ডি জি লোটাস ফিল্ম কোম্পানী স্থাপন করেছিলেন হায়দ্রাবাদ শহরে। সেখানে নিজামের সহযোগিতায় একটি ফিল্ম স্টুডিও আর দুটি সিনেমা হাউসও স্থাপন করেন। ১৯২৪ সালে, বম্বে শহরে তৈরি "রাজিয়া বেগম" ছবির পরিবেশকদের মধ্যে তিনিও ছিলেন। এ ছবিতে এক মুসলিম রাজকুমারী আর এক হিন্দুর যুবকের প্রেমের গল্প ছিল। নিজাম এতে ক্ষুব্ধ হয়ে ডি জি কে হায়দ্রাবাদ ছাড়ার আদেশ দেন।
কলকাতায় ফিরে এসে ১৯২৯ সালে ডি জি ব্রিটিশ ডমিনিয়ন ফিল্মস নামক আর একটি ফিল্ম প্রোডাক্‌শন কোম্পানী স্থাপন করেন। অভিনেতা প্রমথেশ বড়ুয়া এই উদ্যোগে সামিল হন, এমনকি এই সংস্থার বানানো একটি ছবিতে অভিনয়ও করেন। সবাক চলচ্চিত্র আর নতুন শব্দগ্রহণ প্রযুক্তির আসার সময় এ কোম্পানীরও পতন হয়।
ডি জি এরপর প্রমথেশ বড়ুয়ার বড়ুয়া পিক্‌চার্স কোম্পানীতে যোগদান করেন। তবে অল্পদিনের মধ্যে দুজনেই বি এন সরকারের কোম্পানী নিউ থিয়েটার্সে যোগ দেন।
জাগের গান
জাগের গান ভারতীয় রাজ্য পশ্চিমবঙ্গ ও অসম এবং বাংলাদেশ রাষ্ট্রে প্রচলিত একপ্রকার লোকসংগীত। অসমের ধুবড়ি জেলা, পশ্চিমবঙ্গের জলপাইগুড়ি ও কোচবিহার জেলা এবং বাংলাদেশের দিনাজপুর ও রংপুর জেলায় এই গান শোনা যায়। চৈত্রমাসে মদনচতুর্দশী উপলক্ষে জাগের গান প্রচলিত। জাগের গান মূলত দুই প্রকার – কৃষ্ণলীলা বিষয়ক কানাই-ধামালী ও অশ্লীল আদিরসাত্মক মোটাজাগের গান। এছাড়াও বীররসাত্মক গানও কখনও কখনও গাওয়া হয়ে থাকে।
জাগের গান উৎসব অনুষ্ঠিত হয় ফাল্গুন মাসের মদন চতুর্দশী উপলক্ষে। কোনো কোনো অঞ্চলে এই উৎসব চৈত্র মাসের শুক্ল ত্রয়োদশী তিথিতেও উদযাপিত হয়ে থাকে। মাসাধিক কাল ধরে চলে এই উৎসব। ছেলেরা বাড়ি বাড়ি ঘুরে মাগন করে ও গান গেয়ে অর্থ সংগ্রহ করে থাকে।
চৈত্র শুক্ল ত্রয়োদশী তিথিতে পুষ্পিত অশোকবৃক্ষের মূলে কামদেবের পূজা ও চামর ব্যজন করার শাস্ত্রীয় বিধান রয়েছে। উত্তরবঙ্গের অনেক ভদ্র পরিবারে এই কামপূজা অনুষ্ঠিত হয়। বাড়ির বাইরে দুই-তিনটি বাঁশের টুকরো মাটিতে পুতে, দুই-তিনটি দীর্ঘ কাপড়ে জড়ানো বাঁশের টুকরোর আগায় চামর দিয়ে সেই পোতা বাঁশের সঙ্গে বেঁধে কামপূজা করা হয়। রাজবংশীরাও এই কামপূজায় অংশ নেন। তবে তাঁরা লোকালয় থেকে একটু দূরে কোনো মাঠে গিয়ে এই পূজা করেন। পূজা উপলক্ষে গীত হয় জাগের গান।
জাগের গান গাওয়ার সময় মূল গায়ক হাতে চামর ধরে গান করেন এবং দোয়াররা মন্দিরা বাজিয়ে ধুয়ো ধরেন। এই গানের দ্বারা কামকে জাগরিত করা হয় বলে এর নাম জাগের গান। 
জাগের গান মূলত তিন প্রকার।
মোটাজাগ অশ্লীল আদিরসাত্মক গান। তাই এই গান কারোর বাড়িতে গীত হয়না। হয় মাঠে ঘাটে। তবে জাগের গানে এই ধরনের আদিরসাত্মক গানের প্রাধান্য বিশেষভাবে লক্ষিত হয়।
কানাই ধামালী বা লীলা জাগ রাধা-কৃষ্ণের লীলা বিষয়ক গান। তবে এই লীলাগান সম্পূর্ণ লোককবিদের নিজস্ব কল্পনা। এর সঙ্গে পৌরাণিক রাধাকৃষ্ণ কাহিনির যোগ বড় একটা নেই। পালার আকারে এই গানগুলি রচিত হত। দুইজন বালককে রাধা ও কৃষ্ণ এবং একজন প্রৌঢ় ব্যক্তিকে বড়ায়ি সাজিয়ে এগুলি অভিনীতও হত। পণ্ডিতরাজ নামক জনৈক সংগ্রাহক তাঁর পালা সংকলনে এগুলিকে রতিরাম নামক জনৈক কবির রচনা বলে উল্লেখ করেছেন। তবে সুশীলকুমার ভট্টাচার্য এই পালাগুলির রচনাবৈষম্য পর্যবেক্ষণ করে এগুলি একাধিক কবির রচনা বলে মতপ্রকাশ করেছেন। এগুলির বিষয়বৈচিত্রেও স্বতন্ত্র। “রাধার শাক তোলা” বা “কৃষ্ণের ধোরে মাছ তোলা” প্রভৃতি অভিনব বিষয় এই সব পালায় দেখা যায়। এগুলিকে সম্পূর্ণ অশ্লীলতাদোষমুক্ত বলা চলে না। তবে মোটা জাগের তুলনায় অনেক সংযত ও মার্জিত।
সুশীলকুমার ভট্টাচার্য এক জমিদারের পৌরুষবর্ণনাত্মক একটি বীররসাত্মক গান সংগ্রহ করেছেন। গানটি এইরূপ
"স্বদেশচর্চা লোক" পত্রিকা ; আশ্বিন, ১৪১৫, (অক্টোবর, ২০০৮) ; 
বিষয় গ্রামীণ বিনোদন সেকাল ও একাল ; 
সম্পাদক : প্রণব সরকার, সোনারপুর, দক্ষিণ ২৪ পরগনা, পশ্চিমবঙ্গ
ইদ্রাকপুর কেল্লা
ইদ্রাকপুর কেল্লা মুন্সীগঞ্জ জেলার মুন্সীগণ্জ শহরে অবস্থিত একটি মোঘল স্থাপত্য। বাংলার সুবাদার ও সেনাপতি মীর জুমলা ১৬৬০ খ্রীস্টাব্দে বর্তমানে মুন্সীগণ্জ জেলা সদরে তদানীন্তন ইছামতি নদীর পশ্চিম তীরে ইদ্রাকপুর নামক স্থানে এই দুর্গটি নির্মাণ করেন। দুর্গটি নারায়নগন্জের হাজীগঞ্জ ও সোনাকান্দা দুর্গের চেয়ে আয়তনে কিছুটা ছোট। ৮২ মি. * ৭২ মি. আয়তাকার নির্মিত ইটের তৈরি এই দুর্গটি তৎকালীন মগ জলদস্যু ও পর্তুগিজ আক্রমণের হাত থেকে ঢাকা ও নারায়নগঞ্জসহ সমগ্র এলাকাকে রক্ষা করার জন্য নির্মিত হয়।
সুরঙ্গপথে ঢাকার লালবাগ দুর্গের সাথে এই দুর্গের যোগাযোগ ছিল বলে একটি জনশ্রুতি প্রচলিত আছে। সুউচ্চ প্রাচীরবিশিষ্ট এই দুর্গের প্রত্যেক কোনায় রয়েছে একটি বৃত্তাকার বেষ্টনী। দুর্গাভ্যন্তর থেকে শত্রুর প্রতি গোলা নিক্ষেপের জন্য প্রাচীরের মধ্যে অসংখ্য চতুষ্কোনাকার ফোঁকর রয়েছে একমাত্র খিলানাকার দরজাটির অবস্থান উত্তর দিকে। মূল প্রাচীরের পূর্ব দেয়ালের মাঝামাঝি অংশে ৩৩ মিটার ব্যাসের একটি গোলাকার উঁচু মঞ্চ রয়েছে। দূর থেকে শত্রুর চলাচল পর্যবেক্ষণের জন্য প্রায় প্রতি দুর্গে এই ব্যবস্থা ছিল। এই মঞ্চকে ঘিরে আর একটি অতিরিক্ত প্রাচীর মূল দেয়ালের সাথে মিলিত হয়েছে। দুর্গের প্রতিরক্ষা ব্যবস্থা সূদৃঢ় করার জন্য এটি নির্মিত হয়েছিল। কেল্লাটির তিন কিলোমিটারের মধ্যেই ইছামতী, ধলেশ্বরী, মেঘনা এবং শীতলক্ষা নদীর অবস্থান। মোঘল স্থাপত্যের একটি অনন্য কীর্তি হিসেবে ইদ্রাকপুর দুর্গটি ১৯০৯ সালে সংরক্ষিত পুরাকীর্তি হিসেবে ঘোষিত হয়।
পশ্চিমবঙ্গের রাজ্যপাল
পশ্চিমবঙ্গের রাজ্যপাল ভারতীয় রাজ্য পশ্চিমবঙ্গের নিয়মতান্ত্রিক প্রধান ও ভারতের রাষ্ট্রপতির প্রতিনিধি। রাষ্ট্রপতি পাঁচ বছরের মেয়াদে রাজ্যপাল নিয়োগ করে থাকেন। মহামান্য কেশরী নাথ ত্রিপাঠী পশ্চিমবঙ্গের বর্তমান রাজ্যপাল (দপ্তরকালের সূচনা ২৪ জুলাই ২০১৪)। রাজ্যপালের সরকারি বাসভবন রাজভবন।
কুবুন্টু
কুবুন্টু () হচ্ছে উবুন্টু অপারেটিং সিস্টেম-এর একটি অফিসিয়াল ডিস্ট্রিবিউশন। এটি নোম-এর বদলে কেডিই গ্রাফিক্যাল এনভায়রনমেন্ট সিস্টেম ব্যবহার করে। এটি উবুন্টু প্রজেক্টেরই একটি অংশ। উবুন্টু ও কুবুন্টু একই পদ্ধতিতে কাজ করে। ফলে দুটি অপারেটিং সিস্টেম একই রেপোজিটরি ব্যবহার করতে পারে। শিপ-ইট প্রোগ্রামের আওতায় যে কেউ কুবুন্টু সিডির অর্ডার দিতে পারেন। একটি নির্দিষ্ট সময় পরপর এর সংস্করণ নিয়মিত প্রকাশিত হয়।
“কুবুন্টু”-এর অর্থ হচ্ছে “মানবতার প্রতি”। শব্দটি এসেছে বেম্বা ভাষার মূল শব্দ “উবুন্টু” – “মানবতা” থেকে। শব্দের প্রথমে 'কে' এসেছে মূলত কেডিই ডেস্কটপ পরিবেশের 'কে' থেকে। কাকতালীয়ভাবে, কিরুন্ডি ভাষায় কুবুন্টু শব্দের অর্থ হচ্ছে “ফ্রি” (মানে 'খরচহীন')
গ্রাফিক্যাল অ্যাপলিকেশন ও টুলে কুবুন্টু উবুন্টু থেকে মূলত আলাদা:
উবুন্টুর সংস্করণগুলোতে গ্নোম ডেস্কটপ, গ্নোম অ্যাপ্লিকেশন (যেমন- ইভল্যুশন) এবং গ্নোম/জিটিকে+ অ্যাডমিন টুল (যেমন- সিন্যাপ্টিক প্যাকেজ ম্যানেজার) থাকে। অন্যদিকে কুবুন্টুর সংস্করণগুলোতে থাকে কেডিই ডেস্কটপ, কেডিই অ্যাপ্লিকেশন (যেমন- কনটাক্ট) এবং কেডিই/কিউটি অ্যাডমিন টুল (যেমন- অ্যাডেপ্ট ম্যানেজার)। এছাড়া কুবুন্টুতে জিটিকে+ টুলকিটভিত্তিক অ্যাপ্লিকেশনের বদলে কেডিই/কিউটি প্রকল্পের প্যাকেজগুলো ব্যবহার করা হয়। এগুলো মূলত ডিফল্ট প্যাকেজ। তবে কেউ উবুন্টু ইনস্টল করার পর সেখানে কেডিই যোগ করতে পারে। এমনকি, কুবুন্টুর মেটাপ্যাকেজও ইনস্টল করতে পারে। সুতরাং কুবুন্টু বা উবুন্টুতে একটি নির্দিষ্ট অ্যাপ্লিকেশনে আবদ্ধ না থেকে পরস্পরের প্যাকেজগুলো ব্যবহার করা যায়। তবে এ কাজে কিছুটা অসুবিধা অবশ্য রয়েছে। কিউটি এবং জিটিকে ব্যবহারে জায়গা বেশি লাগে এবং মেমোরি খরচ হয় বেশি।
উবুন্টুতে যেখানে গ্নোম ডেক্সটপ ব্যবহার করা হয় এবং গ্নোম ডেস্কটপের বিভিন্ন সংস্করণ প্রকাশের সাথে সমন্বিতভাবে এটি প্রকাশিত হয়।
মার্ক শাটলওয়ার্থ তার একটি স্বাক্ষাৎকারে বলেছেন:
কুবুন্টু কম্যুনিটি তাদের প্রথম সংস্করণ প্রকাশ করেছে ৮ এপ্রিল ২০০৫ সালে।
উবুন্টুর মতোই কুবুন্টুর যে সংস্করণগুলো প্রকাশিত হয়, সেগুলোর নাম দেওয়া হয় বছর ও মাসের ওপর ভিত্তি করে। প্রতিটি সংস্করণের একটি কোড নাম থাকে। কোনো সংস্করণ প্রকাশের পর ১৮ মাস পর্যন্ত ক্যানোনিক্যাল অধিকাংশ কুবুন্টু সংস্করণগুলোর জন্য প্রয়োজনীয় সহায়তা এবং নিরাপত্তা বিষয়ক হালনাগাদ দিয়ে থাকে। এক্স৮৬ এবং এএমডি ৬৪-এর জন্য কুবুন্টুর ডেস্কটপ সিডিs এবং আলাদা ইনস্টলেশন সিডি দুটোই পাওয়া যায়। কেডিই ৩.৫ এবং কেডিই ৪- উভয়টিতে কুবুন্টু পাওয়া যায়।
কুবুন্টুর ডেস্কটপ সংস্করণগুলো বর্তমানে ইন্টেল এক্স৮৬ এবং এএমডি৬৪ আর্টিকেচার সাপোর্ট করছে। এগুলোর পাশাপাশি কিছু সার্ভার এসপিএআরসি আর্কিটেকচারও সাপোর্ট করে থাকে। এছাড়া আনঅফিসিয়ালি পাওয়ারপিসি আইএ-৬৪ (ইটানিয়াম) এবং প্লেস্টেশন৩ আর্কিটেকচার সাপোর্ট করে থাকে।
কুবুন্টুর জন্য সর্বনিম্ন ৩০০মেগাহার্জ এক্স৮৬ প্রসেসর, ৬৪মেবা র‌্যাম, ৪গিবা হার্ড ড্রাইভ জায়গা এবং ৬৪০x৪৮০ রেজ্যুলুশনের ভিডিও কার্ড ভিজিএ সাপোর্টের দরকার হয়। তবে ডেস্কটপ ইনস্টলেশনের জন্য ৭০০মেগাহার্জ এক্স৮৬ প্রসেসর, ৩৮৪মেবা র‌্যাম, ৮গিবা হার্ড ড্রাইভ জায়গা এবং ১০২৪x৭৬৮ রেজ্যুলুশনের ভিডিও কার্ড ভিজিএ হলে ভালো হয়। সার্ভার ইনস্টলের জন্য ৩০০মেগাহার্জ এক্স৮৬ প্রসেসর, ৬৪মেবা র‌্যাম এবং ৬৪০x৪৮০ রেজ্যুলুশনের ভিডিও কার্ড সাপোর্টের দরকার হয়।
সোহা আলি খান
সোহা আলি খান (হিন্দি ভাষায়: सोहा अली खान) ভারতের পাতৌদি অঞ্চলের নবাব ও ভারতের প্রাক্তন ক্রিকেট দলের অধিনায়ক মনসুর আলি খান পাতৌদি এবং অভিনেত্রী শর্মিলা ঠাকুরের মেয়ে। সোহা বেশ কয়েকটি হিন্দি ও বাংলা ছায়াছবিতে অভিনয় করেছেন।
অ্যান্ডি মারি
অ্যান্ড্রু "অ্যান্ডি" মারি () (জন্ম ১৫ই মে, ১৯৮৭) একজন ব্রিটিশ ও স্কটিশ পেশাদার টেনিস খেলোয়াড়। তিনি বর্তমানে যুক্তরাজ্যের সেরা টেনিস খেলোয়াড়। এটিপি র‍্যাঙ্কিং-এ প্রথমবারের মত তিনি২০০৭ সালে শীর্ষ দশে স্থান লাভ করেন এবং ২০০৯ এর আগস্টে ও ২০১৩ এর এপ্রিল/মে মাসে বিশ্ব র‍্যাঙ্কিং-এ দ্বিতীয় স্থান লাভ করেন। মারি ইউএস ওপেন এবং উইম্বলেডন চ্যাম্পিয়নশীপ উভয় শিরোপাই অর্জন করেছেন। এছাড়া ২০১২ অলিম্পিকের পুরুষ একক টেনিসেও তিনি শিরোপা অর্জন করেন।
২০১২ ইউএস ওপেনে পাঁচ সেটে নোভাক জকোভিচকে হারিয়ে গ্র্যান্ড স্ল্যাম জিতে ১৯৭৭ সালের পর মারি প্রথম ব্রিটিশ খেলোয়াড় হন। ২০১৩ এর ৭ জুলাই মারি ২০১৩ উইম্বলেডন চ্যাম্পিয়নশীপ জয় করেন যা ৭৭ বছর পূর্বে ব্রিটিশ খেলোয়াড় ফ্রেড পেরি এই জয় অর্জন করেছিলেন। এই খেলাতেও মারি জোকোভিচকে হারিয়েছিলেন। মারি তাঁর জীবনের প্রথম উইম্বলেডন ফাইনালে রজার ফেদেরারের কাছে হারার পর ২০১২ অলিম্পিক গেমসের পুরুষ এককে ফেদেরারকে পরাজিত করেন। ২০১২ গ্রীষ্মকালীন অলিম্পিকে মারি রৌপ্য পদক অর্জন করেন। এছাড়া পাঁচটি গ্র্যান্ড স্ল্যাম ফাইনালে মারি রানার-আপ হয়েছিলেন: ২০০৮ ইউএস ওপেন, ২০১০ অস্ট্রেলিয়ান ওপেন, ২০১১ অস্ট্রেলিয়ান ওপেন, ২০১২ উইম্বলেডন এবং ২০১৩ অস্ট্রেলিয়ান ওপেন। এর মধ্যে তিনটিতে তিনি রজার ফেদেরারের কাছে এবং বাকি দু'টিতে নোভাক জকোভিচের কাছে পরাজিত হন।
আবু আহসান মোহম্মদ সামসুল আরেফিন সিদ্দিক
আবু আহসান মোঃ সামসুল আরেফিন সিদ্দিক (জন্ম: ২৬ অক্টোবর, ১৯৫৩) একজন বাংলাদেশী অধ্যাপক ও ঢাকা বিশ্ববিদ্যালয়ের সাবেক উপাচার্য। ২০০৯ সালের ১৫ জানুয়ারি বিশ্ববিদ্যালয়ের আচার্য ও বাংলাদেশের তৎকালীন রাষ্ট্রপতি অধ্যাপক ইয়াজউদ্দিন আহম্মেদ অধ্যাপক সিদ্দিককে ঢাকা বিশ্ববিদ্যালয়ের ২৭তম উপাচার্য হিসেবে নিয়োগ দেন। তিনি একই বিশ্ববিদ্যালয়ের গণযোগাযোগ ও সাংবাদিকতা বিভাগের শিক্ষক। অধ্যাপক সিদ্দিক ঢাবি শিক্ষক সমিতির সভাপতি এবং সাধারণ সম্পাদক নির্বাচিত হয়েছিলেন।
অধ্যাপক আরেফিন সিদ্দিক ১৯৫৩ সালের ২৬ অক্টোবর ঢাকায় জন্মগ্রহণ করেন। তাঁর পৈতৃক নিবাস নরসিংদী জেলার রায়পুরা উপজেলার বাঁশগাড়ি ইউনিয়নে অবস্থিত।
অধ্যাপক আরেফিন সিদ্দিক ১৯৬৯ সালে এসএসসি এবং ১৯৭১ সালে ঢাকা কলেজ থেকে এইচএসসি পরীক্ষায় উত্তীর্ণ হন। তিনি ১৯৭৩ সালে নরসিংদী কলেজ থেকে বিএ(ডিগ্রি পাস) এবং ১৯৭৫ সালে সাংবাদিকতায় এমএ ডিগ্রি লাভ করেন। ১৯৮৬ সালে ভারতের মহীশুর বিশ্ববিদ্যালয় হতে পিএইচডি ডিগ্রি অর্জন করেন। যুক্তরাষ্ট্রের মিনেসোটা বিশ্ববিদ্যালয় ও কর্নেল বিশ্ববিদ্যালয় হতে উচ্চতর পেশাগত প্রশিক্ষণ লাভ করেন। তিনি সাউদার্ন ইলিনয় বিশ্ববিদ্যালয়ে ভিজিটিং ফেলো হিসেবে দায়িত্ব পালন করেন।
১৯৮০ সালে অধ্যাপক সিদ্দিক ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগে প্রভাষক হিসেবে যোগদান করেন। ১৯৯৩ থেকে ১৯৯৬ পর্যন্ত তিনি গণযোগাযোগ ও সাংবাদিকতা বিভাগের প্রধান হিসেবে দায়িত্ব পালন করেন। ১৯৯৪ ও ১৯৯৬ সালে তিনি ঢাকা বিশ্ববিদ্যালয় শিক্ষক সমিতি'র সাধারণ সম্পাদক এবং ২০০৪ ও ২০০৫ সালে ঐ সমিতির নির্বাচিত সভাপতি ছিলেন। তিনি ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগের চেয়ারম্যান ছিলেন।
ভারতের সুবর্ণ যুগ
ভারতের সুবর্ণ যুগ বলতে খ্রীষ্টীয় তৃতীয় শতাব্দী থেকে খ্রীষ্টীয় ষষ্ট শতাব্দী সময়ের যুগ কে বলা হয়। এই সময় কালে ভারতের ইতিহাসে জ্ঞান বিজ্ঞান,গনিত, স্থাপত্য, ধর্ম ,ললিত কলা, দর্শন ইত্যাদি বিভিন্ন ক্ষেত্রে প্রভুত উন্নতি সাধন হয়েছিল।
সত্যমেব জয়তে
সত্যমেব জয়তে () ভারতের রাষ্ট্রীয় নীতিবাক্য। এর অর্থ "সত্যের জয় অবশ্যম্ভাবী।" "সত্যমেব জয়তে" মার্কণ্ড উপনিষদেরএরেকটি মন্ত্র। ১৯১৮ খ্রিস্টাব্দে পণ্ডিত মদন মোহন মালব্য ভারতের জাতীয় কংগ্রেসের সভাপতি থাকার সময় এই মন্ত্রটিকে জাতীয় রাজনীতিতে নিয়ে এসে জনপ্রিয় করেন। এই মন্ত্রটি দেবনাগরী হরফে ভারতের জাতীয় প্রতীকের নিচের অংশে এবং সমস্ত ভারতীয় মুদ্রায় লেখা থাকে।
প্রজাতন্ত্র
একটি প্রজাতন্ত্র হল এমন একটি সরকার ব্যবস্থা যেখানে সর্বোচ্চ ক্ষমতা ভোগ করে জনগণ বা জনগণের একাংশ। কোনো রাজা বা রানি এই জাতীয় সরকার ব্যবস্থায় সরকার প্রধানের পদটি পেতে পারেন না। ইংরেজি ভাষায় "প্রজাতন্ত্র" শব্দের প্রতিশব্দ "republic" এসেছে লাতিন শব্দবন্ধ "res publica" শব্দবন্ধটি থেকে, যার আক্ষরিক অর্থ "জনগণ-সংক্রান্ত একটি বিষয়"।
প্রাচীন ও আধুনিক প্রজাতান্ত্রিক রাষ্ট্রগুলি নিজস্ব আদর্শ ও গঠন অনুযায়ী ভিন্ন ভিন্ন প্রকৃতির হয়ে থাকে। সাধারণত রাজশক্তি-বিহীন রাষ্ট্রকেই প্রজাতন্ত্র বলা হয়। মার্কিন যুক্তরাষ্ট্র ও ফ্রান্সে শাসনবিভাগ সংবিধান ও সাধারণ ভোটাধিকার, উভয়ের দ্বারাই বিধিবদ্ধ হয়। মার্কিন যুক্তরাষ্ট্রে জেমস ম্যাডিসন "প্রজাতন্ত্র"-কে গণতন্ত্রের সঙ্গে তুলনা করে দেখিয়েছেন গণতান্ত্রিক রাষ্ট্রগুলির রাষ্ট্রপ্রকৃতির জন্য গণতন্ত্রের চাহিদাই বেশি। মন্তেস্কুর মতে, গণতান্ত্রিক দেশে সকল নাগরিক শাসনকার্যে অংশগ্রহণ করেন। কিন্তু অভিজাততন্ত্রে কেবলমাত্র মুষ্টিমেয় কিছু মানুষ শাসনকার্যে অংশ নেওয়ার সুযোগ পান। আধুনিক রাষ্ট্রবিজ্ঞানে প্রজাতন্ত্রবাদকে গণ গুণাগুণ-ভিত্তিক এবং উদারনীতিবাদ প্রভৃতি আদর্শগুলি থেকে পৃথক একটি নির্দিষ্ট আদর্শ মনে করা হয়।
প্রজাতান্ত্রিক রাষ্ট্রগুলি সাধারণত সার্বভৌম রাষ্ট্র হয়ে থাকে। তবে অনেক উপ-রাষ্ট্রীয় অঞ্চলও (যেখানে "প্রজাতান্ত্রিক" ধাঁচের সরকার ব্যবস্থার প্রবর্তিত) প্রজাতন্ত্র নামে চিহ্নিত হয়ে থাকে। উদাহরণস্বরূপ, মার্কিন সংবিধানের চার নং অনুচ্ছেদ অনুযায়ী, "যুক্তরাষ্ট্রের প্রত্যেক অঙ্গরাজ্যে প্রজাতান্ত্রিক ধাঁচের সরকার গঠন নিশ্চিত" করা হয়েছে। অতীতে সোভিয়েত ইউনিয়ন ছিল একাধিক বিচ্ছিন্ন ও নামসর্বস্ব সার্বভৌমত্ব-প্রাপ্ত সোভিয়েত সোশ্যাল রিপাবলিক নিয়ে গঠিত একটি অখণ্ড দেশ।
নিকোলো মেকিয়াভেলি তাঁর "ডিসকোর্সেস অন লিভি" গ্রন্থে প্রজাতান্ত্রিক আদর্শের শাসনব্যবস্থা ও মূল গঠনশৈলীটি ব্যাখ্যা করেছিলেন। এই ব্যাখ্যা এবং তাঁর সমসাময়িক লিওনার্দো ব্রুনি প্রমুখের রচনা থেকে রাষ্ট্রবিজ্ঞানের প্রজাতন্ত্রবাদ নামক শাখাটির উৎপত্তি ঘটে।
অর্ধেন্দুভূষণ বর্ধন
অর্ধেন্দুভূষণ বর্ধন (; ২৫ সেপ্টেম্বর, ১৯২৪ - ২ জানুয়ারি, ২০১৬) হলেন ভারতের অন্যতম প্রাচীন রাজনৈতিক দল ভারতের কমিউনিস্ট পার্টির (সি পি আই) প্রাক্তন সাধারণ সম্পাদক। তিনি নাগপুরে জন্মগ্রহণ করেন এবং অনেকগুলো নির্বাচনে অংশ নিয়ে কেবল ১৯৫৭-তে মহারাষ্ট্র প্রাদেশিক পরিষদে স্বাধীনভাবে জেতেন। নাগপুর থেকে নির্বাচন করে তিনি ১৯৬৭ এবং ১৯৮০ সালের লোকসভা নির্বাচনে হারেন। ১৯৯০ সালের বছরগুলোতে তিনি দিল্লির রাজনীতিতে আসেন এবং পার্টির সাধারণ সম্পাদক হন; ১৯৯৬ সালে ইন্দ্রজিৎ গুপ্তের পরে তিনি সাধারণ সম্পাদক হিসাবে দ্বায়িত্ব পালন করেন।
স্কর্পিয়ন্স
স্কর্পিয়ন্স জার্মানির হানোফার শহর থেকে আগত একটি হেভি মেটাল ও রক সঙ্গীত ব্যান্ড। তারা ১৯৮০-র দশকে খ্যাতির শীর্ষে পৌঁছে। এসময় তাদের গাওয়া "রক ইউ লাইক আ হারিকেন", "নো ওয়ান লাইক ইউ", "স্টিল লাভিং ইউ", "উইন্ড অভ চেঞ্জ" গানগুলি সারা বিশ্বে জনপ্রিয়তা লাভ করে। ব্যান্ডটি বিশ্বব্যাপী ৭ কোটি ৫০ লক্ষেরও বেশি অ্যালবাম বিক্রি করেছে।
ভারতের জনপরিসংখ্যান
ভারতের জনপরিসংখ্যান অত্যন্ত বৈচিত্র্যপূর্ণ। ভারত বিশ্বের দ্বিতীয় সর্বাধিক জনবহুল রাষ্ট্র। ২০১১ সালের জনগণনা তথ্য অনুযায়ী, ভারতের জনসংখ্যা ১২১ কোটিরও বেশি; যা সমগ্র বিশ্বের জনসংখ্যার এক-ষষ্ঠাংশ। বিশ্বের সামগ্রিক জনসংখ্যার ১৭.৫% ভারতের অধিবাসী। মনে করা হচ্ছে, ২০২৫ সালের মধ্যে চীনকে ছাপিয়ে ভারত বিশ্বের সর্বাধিক জনবহুল রাষ্ট্র হয়ে উঠবে এবং ২০৫০ সাল নাগাদ ভারতের জনসংখ্যা ১৬০ কোটি ছাড়িয়ে যাবে। যদিও ভারতের জনসংখ্যা বৃদ্ধির হার ১.৪১%, যা বিশ্বে ৯৩তম।
ভারতের জনসংখ্যার ৫০%-এর বয়স ২৫-এর নিচে এবং ৬৫%-এর বয়স ৩৫-এর নিচে। মনে করা হচ্ছে, ২০২০ সালের মধ্যে ভারতীয়দের গড় বয়স দাঁড়াবে ২৯ বছর (উল্লেখ্য, চীনাদের গড় বয়স হবে ৩৭ ও জাপানিদের ৪৮)। ২০৩০ সাল নাগাদ ভারতের পোষ্য অনুপাত হবে ০.৪-এর সামান্য কিছু বেশি।
ভারতে দুই হাজারেরও বেশি বসবাস। বিশ্বের প্রতিটি প্রধান ধর্মাবলম্বী মানুষ ভারতে বাস করেন। মোট চারটি ভাষা পরিবার (ইন্দো-আর্য, দ্রাবিড়, অস্ট্রো-এশিয়াটিক ও টিবেটো-বার্মান ভাষাসমূহ এবং একটি বিচ্ছিন্ন ভাষা (মহারাষ্ট্র রাজ্যের নিহালি ভাষা) ভারতে প্রচলিত।
এছাড়া আয় ও শিক্ষাগত যোগ্যতার মাপকাঠিতে জনসংখ্যায় যে সামাজিক বৈচিত্র্য সৃষ্টি হয়েছে, তা-ও যথেষ্ট জটিল। কেবলমাত্র আফ্রিকা মহাদেশই ভারতীয় প্রজাতন্ত্রের থেকে ভাষাগত, জাতিগত ও সাংস্কৃতিক বৈচিত্র্যের বিচারে এগিয়ে রয়েছে।
ভারত বিশ্বের ২.৪% ভূভাগ অধিকার করে রয়েছে। বিশ্বের মোট জনসংখ্যার ১৭.৫% ভারতবাসী। মার্কিন যুক্তরাষ্ট্রকে বাদ দিলে সারা বিশ্বে চাষযোগ্য জমির পরিমাণ ভারতেই সর্বাধিক। অন্যদিকে কানাডা ও মার্কিন যুক্তরাষ্ট্রকে বাদ দিলে ভারতের জলভাগই বিশ্বে রাষ্ট্রগত হিসেবে সর্বাধিক। ভারতের জনসংখ্যার একটি বৃহৎ অংশ গ্রামবাসী। ছোটো ছোটো গ্রামে কৃষিকাজ ও কৃষিসংক্রান্ত কাজেই অধিকাংশ ভারতবাসীর আয়ের সংস্থান হয়। ২০০১ সালের জনগণনা অনুযায়ী, দেশের ৭২.২% মানুষ ৬৩৮,০০০টি গ্রামে এবং অবশিষ্ট ২৭.৮% মানুষ ৫,১০০টিরও বেশি শহর ও ৩৮০টি শহরপুঞ্জ অঞ্চলে বাস করেন।
বিশ্বে জরথুস্ত্রবাদী, শিখ, হিন্দু, জৈন ও বাহাই ধর্মের অধিকাংশ অনুগামী ভারতে বাস করেন। ইন্দোনেশিয়া ও পাকিস্তানের পর ভারত বিশ্বের তৃতীয় বৃহত্তম মুসলিম-জনবহুল রাষ্ট্র।
ভারতের ধর্মীয় চরিত্র এক এক রাজ্যে এক এক রকমের। জম্মু ও কাশ্মীর ও লাক্ষাদ্বীপ মুসলিম-প্রধান; নাগাল্যান্ড, মিজোরাম ও মেঘালয় খ্রিষ্টান-প্রধান; পাঞ্জাব শিখ-প্রধান। তবে উল্লেখ্য বিষয় হল, জনগণনার সময় নিজের ধর্ম উল্লেখ না করার অধিকার ভারতীয়দের রয়েছে।
নিম্নলিখিত সারণিটিতে ২০০১ সালের জনগণনা তথ্য অনুযায়ী ভারতের ধর্মবিশ্বাসগুলির অবস্থা দেখানো হল:
অঘোষ ওষ্ঠ্য ঊষ্মধ্বনি
অঘোষ ওষ্ঠ্য ঊষ্মধ্বনি () এক ধরনের ব্যঞ্জনধ্বনি, যা কোন কোন মনুষ্য কথ্য ভাষাতে ব্যবহৃত হয়। ধ্বনিটিকে আন্তর্জাতিক ধ্বনিমূলক বর্ণমালাতে প্রতীক দিয়ে নির্দেশ করা হয়, এবংX-SAMPA পদ্ধতিতে এর প্রতীক p\।
অঘোষ ওষ্ঠ্য ঊষ্মধ্বনির বৈশিষ্ট্যগুলি নিম্নরূপ:
উত্তর-পূর্ব ভারত
উত্তর-পূর্ব ভারত বলতে ভারতের উত্তর-পূর্বাঞ্চলের সিক্কিম, আসাম, অরুণাচল প্রদেশ, মেঘালয়, মণিপুর, নাগাল্যান্ড, মিজোরাম ও ত্রিপুরা রাজ্যসংলগ্ন অঞ্চলটিকে বোঝায় ।
বর্গমাইল
বর্গমাইল (সংক্ষিপ্ত রূপে sq mi এবং মাঝে মাঝে mi) ক্ষেত্রফল পরিমাপ করার ইমপেরিয়াল ও ইউএস একক যা সংবিধি মাইলের বর্গক্ষেত্র-এর সমান।
এক বর্গ মাইল সমান:
একটি বর্গ মাইল নিম্নলিখিত মেট্রিক মান পরিমাপের সমতুল্যঃ-
বিজয়নগর সাম্রাজ্য
বিজয়নগর সাম্রাজ্য (কন্নড়: ವಿಜಯನಗರ ಸಾಮ್ರಾಜ್ಯ, "Vijayanagara Sāmrājya"; তেলুগু: విజయనగర సామ్రాజ్యము, "Vijayanagara Sāmrājyamu") ছিল দক্ষিণ ভারতের একটি মধ্যযুগীয় সাম্রাজ্য। পর্তুগিজরা এই সাম্রাজ্যকে বিসনাগা রাজ্য নামে অভিহিত করে। ১৩৩৬ খ্রিস্টাব্দে (প্রথম) হরিহর ও তাঁর ভ্রাতা (প্রথম) বুক্কা রায় এই সাম্রাজ্য প্রতিষ্ঠা করেন। ত্রয়োদশ শতাব্দীর শেষভাগে দক্ষিণ ভারতে ইসলামি আক্রমণ প্রতিহত করে এই সাম্রাজ্য নিজস্ব প্রভাব বিস্তারে সক্ষম হয়। ১৬৪৬ সাল পর্যন্ত এই সাম্রাজ্যের অস্তিত্ব ছিল। তবে ১৫৬৫ সালে দাক্ষিণাত্য সুলতানির নিকট যুদ্ধে পরাজিত হয়ে এই সাম্রাজ্যের পতনের সূত্রপাত ঘটে। এই সাম্রাজ্য তার রাজধানী বিজয়নগরের নামে চিহ্নিত। বর্তমান কর্ণাটক রাজ্যের হাম্পিতে এই শহরের ধ্বংসাবশেষ বর্তমানে একটি বিশ্বঐতিহ্য স্থল। মধ্যযুগীয় ইউরোপীয় পর্যটক ডোমিনগো পেজ, ফার্নাও নানস ও নিকোলো ডি কন্টি প্রমুখের রচনা এবং স্থানীয় সাহিত্য থেকে এই সাম্রাজ্যের ইতিহাস সম্পর্কে জানা যায়। বিজয়নগরের শক্তি ও সমৃদ্ধির প্রমাণ মিলেছে পুরাতাত্ত্বিক খননকার্যের মাধ্যমে।
এই সাম্রাজ্যের নিদর্শন স্বরূপ নানা স্থাপত্য ছড়িয়ে রয়েছে সমগ্র দক্ষিণ ভারত জুড়ে। এর শ্রেষ্ঠ নিদর্শন অবশ্যই হাম্পি। দক্ষিণ ভারতের প্রাচীন মন্দির নির্মাণশৈলীগুলির সংমিশ্রণে সৃষ্টি হয়েছিল বিজয়নগর স্থাপত্য। এর হিন্দু নির্মাণশৈলীর মধ্যে সকল ধর্মবিশ্বাস ও স্থানীয় শৈলীগুলির মিলন ঘটেছিল। স্থানীয় গ্র্যানাইট পাথরে এই শৈলী গড়ে ওঠে। ধর্মনিরপেক্ষ রাজকীয় স্থাপত্য নিদর্শনগুলিতে উত্তর দাক্ষিণাত্য সুলতানির প্রভাব সুস্পষ্ট। দক্ষ প্রশাসন ও বৈদেশিক বাণিজ্যের কল্যাণে এই সাম্রাজ্যে জলসেচের নতুন প্রযুক্তি আমদানি করা সম্ভব হয়। বিজয়নগর সাম্রাজ্য শিল্প ও সাহিত্যের পৃষ্ঠপোষক ছিল। কন্নড়, তেলুগু, তামিল ও সংস্কৃত সাহিত্যে এই সাম্রাজ্যের পৃষ্টপোষকতায় এক নতুন যুগের সূচনা হয়। কর্ণাটকী সংগীত এই সাম্রাজ্যের রাজত্বকালেই তার বর্তমান রূপটি লাভ করে। দক্ষিণ ভারতে ইতিহাসে হিন্দুধর্মকে কেন্দ্র করে রাষ্ট্রীয় সংহতি সাধনের মাধ্যমে বিজয়নগর সাম্রাজ্য এক গুরুত্বপূর্ণ ভূমিকা গ্রহণ করেছিল।
রিশার্ড ভাগনার
রিশার্ড ভাগনার () জার্মান সুরকার ছিলেন। তিনি তাঁর "ট্রিস্টান উন্ড ইজোল্ডে" সঙ্গীতকর্মটির মাধ্যমে পাশ্চাত্য ধ্রুপদী সঙ্গীতে বিপ্লব ঘটান। এছাড়া তিনি "রিং সাইকেল" এবং "মাইস্টারজিঙার ফন নুর্নবের্গ" নামের অপেরাগুলির মাধ্যমে অপেরা রচনার ক্ষেত্রেও সুদূরপ্রসারী প্রভাব রাখেন। তিনি জার্মানির বায়রয়ট শহরে একটি সঙ্গীত হল নির্মাণ করেন, যেখানে বর্তমানে প্রতি বছর রিশার্ড ভাগনার উৎসব বা ফেস্টসষ্পিলে অনুষ্ঠিত হয়। তাঁকে বায়রয়ট শহরেই সমাধিত করা হয়।
আলিপুর সদর মহকুমা
আলিপুর সদর মহকুমা পশ্চিমবঙ্গের দক্ষিণ ২৪ পরগনা জেলার সদর মহকুমা। বজবজ, পূজালি ও মহেশতলা – এই তিনটি পুরসভা এবং বিষ্ণুপুর-১, বিষ্ণুপুর-২, বজবজ-১, বজবজ-২ ও ঠাকুরপুকুর মহেশতলা – এই পাঁচটি ব্লক নিয়ে আলিপুর সদর মহকুমা গঠিত। এই পাঁচটি ১০টি সেনসাস টাউন ও ৪৫টি গ্রাম পঞ্চায়েত রয়েছে। মহকুমার সদর আলিপুরে।
বজবজ, পূজালি ও মহেশতলা পুরসভা ছাড়াও আলিপুর সদর মহকুমায় ১০টি সেনসাস টাউন ও ৪৫টি গ্রাম পঞ্চায়েত অঞ্চল রয়েছে। এই নগর ও গ্রামাঞ্চলগুলি বিষ্ণুপুর-১, বিষ্ণুপুর-২, বজবজ-১, বজবজ-২ ও ঠাকুরপুকুর মহেশতলা ব্লকের অন্তর্ভুক্ত। সেনসাস টাউনগুলি হল : বিষ্ণুপুর, কন্যানগর, আমতলা, চক এনায়েতনগর, বলরামপুর, উত্তর রায়পুর, বিড়লাপুর, চক কাশীপুর, বোয়ালি ও ছাতা কালিকাপুর।
বিষ্ণুপুর-১ ব্লকের গ্রামাঞ্চলের অন্তর্ভুক্ত ১১টি গ্রাম পঞ্চায়েত হল : আমগাছিয়া, দক্ষিণ গৌরীপুর চকধীর, কুলেরদাড়ি, রসখালি, আঁধার মানিক, পানাকুয়া, ভাণ্ডারিয়া কাস্তেকুমারী, জুলপিয়া, পশ্চিম বিষ্ণুপুর, ক্যাওড়াডাঙা ও পূর্ব বিষ্ণুপুর। শহরাঞ্চলগুলি হল : বিষ্ণুপুর ও কন্যানগর। Bishnupur police station serves this block. এই ব্লকের সদর বিষ্ণুপুর।
বিষ্ণুপুর-২ ব্লকের গ্রামাঞ্চলের অন্তর্ভুক্ত ১১টি গ্রাম পঞ্চায়েত হল : বাখরাহাট, কঙ্গনবেড়িয়া, পাথরবেড়িয়া জয়চণ্ডীপুর, চক এনায়েতনগর, খাগড়ামুড়ি, চণ্ডী, মৌখালি, রামকৃষ্ণপুর বোরহানপুর, গোবিন্দপুর কালীচরণপুর, নহজারি ও পঞ্চানন। শহরাঞ্চলগুলি হল : আমতলা ও চক এনায়েতনগর। এই ব্লক বিষ্ণুপুর থানার অন্তর্গত। সদর বাখরাহাট । 
বজবজ-১ ব্লকের গ্রামাঞ্চলের অন্তর্ভুক্ত ৬টি গ্রাম পঞ্চায়েত হল : বুটা, মায়াপুর, রাজীবপুর, চিংড়িপোতা, নিশ্চিন্তপুর ও উত্তর রায়পুর। শহরাঞ্চলগুলি হল : বলরামপুর, উত্তর রায়পুর ও বিড়লাপুর। ব্লকটি বজবজ থানার অন্তর্গত। ব্লকের সদর পূর্ব নিশ্চিন্তপুর।
বজবজ-২ ব্লকের গ্রামাঞ্চলের অন্তর্ভুক্ত ১১টি গ্রাম পঞ্চায়েত হল : বুরুল, গজপোয়ালি, নস্করপুর, সাতগাছিয়া, চকমানিক, কামরাবাদ, উত্তর বাওয়ালি, দক্ষিণ বাওয়ালি, ডোঙ্গারিয়া রায়পুর, কাশীপুর, আলমপুর ও রায়না। শহরাঞ্চলগুলি হল : চক কাশীপুর ও বোয়ালি। ব্লকটি নাদাখালি থানার অন্তর্গত। সদর ডোঙ্গারিয়া।
ঠাকুরপুকুর মহেশতলা ব্লকের গ্রামাঞ্চলের অন্তর্ভুক্ত ৬টি গ্রাম পঞ্চায়েত হল : আসুতি-১, জোকা-১, আসুতি-২, জোকা-২, চট্টা ও রসপুঞ্জ। ব্লকের একমাত্র শহরাঞ্চল ছাতা কালিকাপুর। ব্লকটি ঠাকুরপুকুর, মহেশতলা ও বিষ্ণুপুর থানার অন্তর্গত। ব্লকের সদর বীরেন রায় রোড (পূর্ব) ।
সীমানা পুনর্নির্ধারণ কমিটির পশ্চিমবঙ্গের আইনসভার সীমানা পুনর্নির্ধারণ সংক্রান্ত নির্দেশের ভিত্তিতে আলিপুর সদর মহকুমার আইনবিভাগীয় এলাকাগুলি বর্তমানে নিম্নোক্ত রূপ ধারণ করেছে :
ভারতীয় শিল্পকলা
ভারতীয় শিল্পকলা ভারতের সাংস্কৃতিক ইতিহাস, ধর্ম এবং দর্শনের সাথে এক বিশাল ব্যাপ্তি ঘটেছে যা সামাজিক এবং সাংস্কৃতিক প্রসঙ্গে শিল্প সৃষ্টির এবং পৃষ্ঠপোষকতার স্থান রেখেছে।
ভারতীয় দর্শন
ভারতীয় দর্শন হল দার্শনিক চিন্তা এক ভারতীয় ও ভারতীয় উপমহাদেশের ঐতিহ্যগুলির এক মিলিত প্রকাশ যেগুলির মধ্যে ছিল হিন্দু দর্শন, বৌদ্ধ দর্শন ও জৈন দর্শন নামে পরিচিত।
যুক্তরাজ্যের রাজতন্ত্র
যুক্তরাজ্যের রাজতন্ত্র বা সাধারণ ভাবে ব্রিটিশ রাজতন্ত্র নামে পরিচিত তা যুক্তরাজ্য ও তার ঔপনিবেশিক শাসনের সন্মিলিত সাংবিধানিক রাজতন্ত্র কে বোঝায়।
ভারত-পাকিস্তান যুদ্ধ ১৯৪৭
ভারত-পাকিস্তান যুদ্ধ ১৯৪৭-৪৮ বা প্রথম ভারত-পাকিস্তান যুদ্ধ বা প্রথম কাশ্মীর যুদ্ধ ভারত ও পাকিস্তানের মধ্যে ঘটিত প্রথম যুদ্ধ যা মূলত কাশ্মীর সমস্যাকে কেন্দ্র করে ঘটেছিল।
কাঠগোলাপ
কাঠগোলাপ (), (দ্বিপদ নাম: Plumeria) হচ্ছে Apocynaceae পরিবারের একটি সপুষ্পক উদ্ভিদের গণের নাম। কাঠগোলাপ মেক্সিকো, মধ্য আমেরিকা, ভেনেজুয়েলা ও দক্ষিণ ভারতের স্থানীয় ফুল। কাঠগোলাপ বিভিন্ন নামে পরিচিত যেমন গুলাচি, গোলাইচ, গোলকচাঁপা, চালতাগোলাপ, গরুড়চাঁপা ইত্যাদি।
গাছটি ৮-১০ মিটার পর্যন্ত উঁচু হতে পারে। কাঠগোলাপ বিচিত্র গড়নের হয়ে থাকে। ফুলের অন্যতম বৈশিষ্ট্য হলও কোনো কোনো ফুল দুধের মতো সাদা, কোনোটি সাদা পাপড়ির উপর হলুদ দাগ, আবার কোনোটি লালচে গোলাপি রঙের। আবার সাদা রঙের
কিছু ফুল দীর্ঘ মঞ্জরিদণ্ডের আগায় ঝুলে থাকে।
গৃহীত প্রজাতিসমূহ
নাগকেশর
নাগকেশর এক প্রকার সপুষ্পক বৃক্ষ, এর বৈজ্ঞানিক নাম "Ochrocarpos longifolius" যা Calophyllaceae পরিবারভুক্ত। ভারতের পশ্চিমঘাটে এটি পাওয়া যায়। এটি এক ধরনের চিরসবুজ বৃক্ষ। বাংলাদেশের উত্তরাঞ্চল ও চট্টগ্রাম অঞ্চলে এই গাছ সবচেয়ে বেশি দেখা যায়। এছাড়া ভারতের পশ্চিমবঙ্গ, উড়িষ্যা, পশ্চিমঘাট ও দক্ষিণ ভারতেও এটি প্রচুর জন্মে। উল্লেখ্য, নাগেশ্বর, নাগকেশর ও নাগলিঙ্গম তিনটি ভিন্ন প্রজাতি।
নাগকেশর গাছ প্রায় ৩০ মিটার লম্বা হয়। এদের ডাল বেশ নরম এবং প্রস্থচ্ছেদ গোলাকার। এর বাকল ১ সেমি পুরু এবং লালচে। এর কাঠের রঙও হালকা লাল এবং বেশ শক্ত। এই গাছ পত্রবহুল। পাতা গাঢ় সবুজ। পত্রফলক ১২-২২ সেমি লম্বা এবং ৫-৭ সেমি চওড়া। পাতা নিচের দিকে নুয়ে থাকে। পত্রবৃন্ত .৫ সেমি লম্বা হয়। এই গাছে সুগন্ধযুক্ত ছোটো ফুল হয়। ফুল উভয় লিঙ্গিক। ফুলের ব্যাস ১ সেমি হয়। ফুলের বহিচ্ছদ ৪টি এবং দুই সারিতে থাকে। পাপড়ি হলদেটে লাল। পুংকেশর অনেকগুলো এবং সোনালি রঙের। গর্ভকেশরের মুণ্ডু ঢালের মতো। নাগকেশরের ফল মোচাকৃতির; যার দৈর্ঘ্য ২.৫-৩ সেমি। ফুল থেকে এক ধরনের কষ বা আঠা হয়। ফলে বীজ থাকে ১-৪টি। বীজ ধূসর রঙের। ফেব্রুয়ারি-এপ্রিল মাসে ফুল ফোটে । সেপ্টেম্বর মাসে ফল হয়।
জোট-নিরপেক্ষ আন্দোলন
জোট-নিরপেক্ষ আন্দোলন বা নন অ্যালায়েন্ড মুভমেন্ট বা ন্যাম () হল একটি আন্তর্জাতিক সংগঠন। ১৯৬১ সালে পুরাতন যুগোস্লাভিয়ার রাজধানী বেলগ্রেডে জন্ম হয় জোট নিরপেক্ষ আন্দোলনের।
Between summits, the Non-Aligned Movement is run by the secretary-general elected at last summit meeting. As a considerable part of the movement's work is undertaken at the United Nations in New York, the chair country's ambassador to the UN is expected to devote time and effort to matters concerning the Non-Aligned Movement. A Co-ordinating Bureau, also based at the UN, is the main instrument for directing the work of the movement's task forces, committees and working groups.
নিম্নে উল্লেখিত দেশসমূহ বর্তমানে স্থায়ী সদস্যঃ
নিম্নে উল্লেখকিত দেশ ও সংস্থাসমূহ ন্যাম-এর পরিদর্শক :[[বিষয়শ্রেণী:জোট-নিরপেক্ষ আন্দোলন]]
[[বিষয়শ্রেণী:স্নায়ু যুদ্ধ]]
গড় পঞ্চকোট
গড় পঞ্চকোট ভারতের পশ্চিমবঙ্গের পুরুলিয়া জেলায় পঞ্চকোট পাহাড়ের কোলে অবস্থিত একটি প্রত্নস্থল। এই স্থানটি ঐ অঞ্চল শাসনকারী শিখর রাজবংশের রাজধানী ছিল।
গড় পঞ্চকোট প্রায় পাঁচ মাইল বিস্তৃত একটি দুর্গ ছিল। এই গড়ের চারিপাশের প্রতিরক্ষা ব্যবস্থা বারো বর্গমাইল এলাকা জুড়ে বিস্তৃত ছিল এবং এটি পরিখা দিয়ে ঘেরা ছিল। মূল দুর্গ পাথরের দেওয়াল দিয়ে ঘেরা ছিল।
গড় পঞ্চকোটের অধিকাংশ স্থাপত্য বর্তমানে ধ্বংসপ্রাপ্ত বা অবলুপ্তির পথে। এই স্থানে বেশ কয়েকটি মন্দির রয়েছে, যেগুলি উপযুক্ত সংরক্ষণের অভাবে ধ্বংসস্তূপে পরিণত হয়েছে।
১৮৭২ খ্রিষ্টাব্দে জে ডি বেগলার গড় পঞ্চকোট ভ্রমণ করে আঁখ দুয়ার, বাজার মহল দুয়ার, খড়িবাড়ি দুয়ার এবং দুয়ার বাঁধ নামক চারটি তোরণের বর্ণনা করেন। তিনি দুয়ার বাঁধ ও খড়িবাড়ি দুয়ারের গায়ে উৎকীর্ণ লিপিতে মল্লরাজ বীর হাম্বিরের নামের উপস্থিতি লক্ষ্য করেন, যা থেকে প্রমাণ পাওয়া যায় যে পঞ্চকোট রাজ্য মল্লভূমের অধীনস্থ হয়েছিল।
গড় পঞ্চকোটের সর্বাপেক্ষা উল্লেখযোগ্য মন্দির হল একটি পঞ্চরত্ন টেরাকোটা নির্মিত দক্ষিণ ও পূর্বদুয়ারী রাস মন্দির। মন্দিরের গায়ে ফুল ও আলপনার নকশা ছাড়াও খোল, করতাল বাদনরত ও নৃত্যরত মানব-মানবীর মূর্তি পরিলক্ষিত হয়। ষাট ফুট উচ্চ কেন্দ্রীয় চূড়া বিশিষ্ট ভগ্নপ্রায় এই মন্দিরে কোন বিগ্রহ নেই। উত্তরপশ্চিম দিকে অপর একটি পঞ্চরত্ন টেরাকোটা মন্দিরের ধ্বংসাবশেষ রয়েছে, বর্তমানে যার চারটি চূড়া নিশ্চিহ্ন হয়ে গেছে ও মধ্যের ৪০ ফুট উচ্চ চূড়াটি অবশিষ্ট রয়েছে।
গড়ের পশ্চিমদিকে প্রস্তর নির্মিত কঙ্কালী মাতার ভগ্নপ্রায় মন্দিরের অস্তিত্ব বর্তমান। মন্দিরের সামনের অংশ অক্ষত হলেও পেছনের অংশ সম্পূর্ণ ধ্বংসপ্রাপ্ত। কঙ্কালী মাতা পঞ্চকোট রাজ্যের কুলদেবী হলেও বর্তমানে এই মন্দিরে কোন বিগ্রহ নেই। মন্দিরের প্রবেশপথের ওপরে কোন লিপি বা মূর্তি খোদিত ছিল, যা বর্তমানে বিনষ্ট হয়েছে।
গড়ের বাম দিকে প্রস্তর নির্মিত কল্যাণীশ্বরী দেবী মন্দিরের ধ্বংসাবশেষ বর্তমান। এছাড়াও দুইটি পায় ধ্বংসপ্রাপ্ত জোড়বাংলা মন্দির এই স্থানে অবস্থিত। এছাড়া পঞ্চকোট পাহাড়ের পাদদেশে রাজপ্রাসাদের ধ্বংসাবশেষ ও কর্মচারীদের বাসস্থান অবস্থিত।
হেনরি দ্বীপ
হেনরী আইল্যান্ড ভারতের পশ্চিমবঙ্গের দক্ষিণ ২৪ পরগনা জেলার অন্তর্গত একটি দ্বীপ ও পর্যটনকেন্দ্র। এখানে মৎস্য চাষের নানা প্রকল্প আছে। শীতের সময় এখানে নানা প্রজাতির পরিযায়ী পাখি আসে। দ্বীপটি বকখালির নিকটে বঙ্গপসাগরের উপকূলে ও সুন্দরবন জাতীয় উদ্যানের দক্ষিনে অবস্থিত।
ইমেল বিপণন
ইমেল মারফত বিপণন সরাসরি বিপণনের একটি অঙ্গ হল ইমেল বিপণন৷ বৈদ্যুতিন মেলকে এক্ষেত্রে যোগাযোগের মাধ্যম হিসেবে ব্যবহার করা হয়৷ অধুনা অথবা পূর্বের ক্রেতাদের সঙ্গে আন্তরিক ব্যবসায়িক সম্পর্ক বজায় রাখতে ইমেলের সাহায্য নেওয়া হয়৷ এমনকি নতুন ক্রেতা ধরতে অথবা বর্তমান ক্রেতাদের সদ্য কিছু কিনতে রাজি করাতেও এর সাহায্য নেওয়া হয়৷ অন্য কোম্পানির দ্বারা তাদের ক্রেতাদের প্রেরণ করা মেলে বিজ্ঞাপন দেওয়াও এক প্রচলিত কৌশল৷ সমগ্র বিশ্ব জুড়েই ইমেল বিপণনের পিছনে এক বড় অঙ্কের মূল্য খরচ করা হয়ে থাকে৷
ইমেল বিপণনের জনপ্রিয়তার কারণগুলি হল অপেক্ষাকৃত কম খরচে এবং দ্রুত এক বিশাল সংখ্যক সম্ভাব্য ক্রেতাদের মধ্যে এটি ছড়িয়ে দেওয়া যায়৷ বিনিয়োগের সাফল্যের উপর অনেক বেশি নজর রাখা যায়৷ আর তাই অনলাইন বিপণনের ক্ষেত্রে সন্ধান বিপণনের পরেই ইমেল বিপণনকে সবথেকে গুরুত্ব সহকারে দেখা হয়৷ ভবিষ্যতে ব্যবহারের জন্য ইমেল বার্তাগুলিতে সহজেই পৌঁছে যাওয়া যায়৷ এমনকি বার্তাগুলির প্রত্যুত্তরের উপর নির্ভর করে ভবিষ্যৎ ব্যবসায়িক পরিকল্পনা নেওয়া সহজ হয়৷
ইমেল বিপণনের খারাপ দিকগুলি হল স্প্যাম বার্তা এর খারাপ দিকগুলির মধ্যে অন্যতম৷ স্প্যাম বার্তার সাহায্য নিয়ে প্রকৃত কোম্পানির নাম দিয়ে ক্রেতাদের সঙ্গে জালিয়াতি করা হয়ে থাকে যা প্রকৃত কোম্পানির এবং সমগ্র ইমেল বিপণনের কাছে এক চ্যালেঞ্জ হিসেবে উপস্থিত হয়েছে৷ বর্তমানে স্প্যাম মেলের আক্রমণ থেকে রক্ষা পেতে স্প্যাম ফিল্টারের ব্যবহার অনিবার্য হয়ে উঠেছে৷ তবে এই উপায়টিও পুরোপুরি সমস্যা মুক্ত নয়, এক্ষেত্রে অনেক সময় দেখা যায় যে বৈধ মেলগুলিও ভুলবশতঃ স্প্যাম মেল হিসেবে ফিল্টার করা হয়েছে৷ কিন্তু এটি খুব কম ক্ষেত্রেই ঘটে৷
ভারতে ধর্মীয় অসহিষ্ণুতা এবং হিংসাত্মক ঘটনাবলি
ভারতের ধর্মীয় সহিংসতা ভারতের বিভিন্ন ধর্মীয় গোষ্ঠীর একে অপরের সহিত সংঘর্ষের এক রূপ। অনেক সময় যাকে দাঙ্গা বা ধর্মীয় দাঙ্গা নামে অবিহিত করা হয়। হিন্দু ধর্ম যা ভারতের সবচেয়ে বড় ধর্ম যা ভারতের মোট জনসংখ্যার ৮০% , ইসলাম দ্বিতীয় বৃহত্তম মোট জনসংখ্যার ১৩%, বৌদ্ধধর্ম, জৈনধর্ম ও শিখ ধর্ম মিলে ৩% এবং খ্রিস্টধর্ম ভারতের মোট জনসংখ্যার ২% ।অন্যদিকে জরথুষ্ট্রীয় ধর্ম, ইহুদি ধর্ম জনপ্রিয় ধর্ম নয় তাহলেও তার কয়েক শতকের ইতিহাস আছে। ধর্মীয় মৌলবাদ ভারতে একটি প্রধান চালিকা শক্তি হিসাবে বিবেচিত হয়েছে। হিন্দু জাতীয়তাবাদ, শিখ বিচ্ছিন্নতাবাদ, খ্রীষ্টান সুসমাচার-প্রচারবাদ এবং ইসলামি মৌলবাদ অনুঘটক হিসেবে ও হিংসার বহিঃপ্রকাশে প্রাথমিক শক্তি হিসেবে কাজ করেছে ।
ভারতে সন্ত্রাসবাদ
'ভারতে সন্ত্রাসবাদ তার সীমান্ত রেখা নিয়ে অনেক অল্পবিস্তর সংঘাতকে মূল উৎস রূপে গণ্য করা যায়।বর্তমানে ভারতে জম্মু এবং কাশ্মীর, মুম্বাই, মধ্য ও মধ্য-পূর্ব ভারতের(নকশাল) এবং উত্তর-পূর্ব ভারতের সপ্ত কন্যার রাজ্য অঞ্চলেতে প্রধান উগ্রপন্থী বা সন্ত্রাসবাদী ক্রিয়াকলাপ হচ্ছে। অতীতে, পাঞ্জাবে খালিস্থানী সন্ত্রাস ও রাজধানী দিল্লীর ( শিখ-বিরোধী দাঙ্গা) উগ্রপন্থী বা সন্ত্রাসবাদী ক্রিয়াকলাপ হয়েছে। বিচ্ছিন্নতাবাদী সংগঠন, অতি-মৌলবাদী সন্ত্রাসবাদী, বামপন্থী সন্ত্রাসবাদী ও তস্কর তথা চোরাচালানকারী সন্ত্রাসবাদী মুলতঃ এই চারপ্রকারে ভারতীয় সন্ত্রাসবাদীদের চিহ্নিত করা হয়ে থাকে। ২০১৩ সালের হিসেবে, দেশের ৬০৮ জেলার মধ্যে ২০৫ জেলায় বিভিন্ন বিদ্রোহ এবং উগ্রপন্থী আন্দোলনের ফলে বিভিন্ন মানুষ পীড়িত ছিল। ২০১২ সালে ভারতে সন্ত্রাসী হামলায় ২৩১ জন নাগরিকের মৃত্যু হয়েছে যেখানে বিশ্বজুড়ে সৃষ্ট সন্ত্রাসী হামলায় ১১০৯৮জন ব্যাক্তির মৃত্যু ঘটেছে। অর্থাৎ বিশ্বের ১৭.৫% জনসংখ্যা বিশিষ্ট দেশে সন্ত্রাসের ফলে মৃতের সংখ্যা সারা বিশ্বে সন্ত্রাসের ফলে মৃতের সংখ্যার ২%।
ভারত সরকার, সন্ত্রাসবাদের নিম্নলিখিত সংজ্ঞা ব্যবহার করে যা বেশীর ভাগ দেশেও ব্যবহৃত হয় এবং যার খসড়া জাতিসংঘ-এ ১৯৮৮ সালে সিমিড ও জঙ্গম্যান (Schmid & Jongman) বানিয়েছিলেন-"সন্ত্রাসবাদ হল এমন এক উদ্বেগ-তারিত হিংস্র বর্বর পন্থা যার উদ্দেশ্য হল ছদ্মগোপনে থেকে ব্যাক্তিগত ভাবে, বা দলগত ভাবে বা সন্মিলিত ভাবে কোনো স্বৈরাচারী ব্যাক্তির জন্য বা অপরাধীমুলক কা‌‌‍র্যসিদ্ধির জন্য বা রাজনৈতিক কারনের জন্য সরাসরি প্রধান উদ্দেশ্যকে ব্যাতিরেকে হিংসা ছড়ানো। সাধারনতঃ নিজের বা নিজেদের কোনো উদ্দেশ্য প্রকাশের জন্য যথেচ্ছভাবে ( সুযোগবুঝে) বা বেছেবেছে (সাংকেতিক হিষাবে) একটি জনসমূহকে বেছে নেওয়া হয়৷ সন্ত্রাসবাদীদের পক্ষ থেকে হুমকি, বলপ্রয়োগ বা স্ব-প্রচারের উদ্দেশ্যে ভয় এবং হিংসা-মিশ্রিত এমন এক সংবাদ পাঠানোর চেষ্টা চলে যাতে প্রধান উদ্দেশ্যকে (নাগরিক সমাজ) তাদের(সন্ত্রাসবাদীদের) দাবির প্রতি মনোনিবেশ করে।"
ভারতের নিষিদ্ধ সংগঠনগুলির তালিকা
SATP (South Asian Terror Portal) র ঘোষনা অনুসারে ভারতে প্রায় ১৮০ টির ও বেশী সন্ত্রাসবাদী সংগঠন সক্রিয় আছে। এদের বেশীরভাগ ভারতের প্রতিবেশী রাষ্ট্রের মধ্যে থেকে সক্রিয়।
ভারতের জাতপাতের হিংসা
ভারতের জাতপাতের হিংসা এবং ভারতে ঘৃণার অপরাধ সংঘটিত হয়েছে যদিও জাতিপ্রথাকে ক্রমশঃ কমিয়ে আনা হয়েছে। ।মানবাধিকার পর্যবেক্ষকের প্রতিবেদন অনুসারে " দলিত এবং দরিদ্রতর জনগণ (নির্ধারিত জাতি ও উপজাতি অথবা আদিবাসী) বৈষম্য ও বিভিন্ন বাধাদান সম্মুখীন হয়েছে এবং সাম্প্রদায়িকতার সন্মুক্ষীন হয়েছে। আইনকানুন এবং নীতিমালা সুরক্ষার জন্য ভারতীয় সরকার একটি বলিষ্ঠ পদক্ষেপ গ্রহণ করেছিল , কিন্তু স্থানীয় কর্তৃপক্ষের মধ্যে যথাযথভাবে বাস্তবায়ন করা হয় নি।